Okrugli sto je organizovan u saradnji Ministarstva održivog razvoja i turizma i JP „Regionalni vodovod Crnogorsko primorje“, a sa ciljem razmjene iskustava i znanja domaćih i stranih stručnjaka i upoznavanja javnosti sa značajem vodnih resursa.\nCrna Gora raspolaže značajnim vodnim resursima kojima se mora upravljati na održiv i odgovoran način, uz uvažavanje domaćih i medjunarodnih propisa. Ova tema naročito dobija na značaju u kontekstu procesa evropskih integracija i nedavnog otvaranja Poglavlja 27 posvećenog zaštiti životne sredine, što je i bio dodatni podsticaj za organizovanje okruglog stola. Svjedoci smo i sve izraženijeg uticaja klimatskih promjena, o čemu se vode rasprave kako na globalnom, tako i na lokalnom nivou.\nKao jedan od panelista na okruglom stolu, direktor Zavoda za hidrometeorologiju i seizmologiju Crne Gore, mr Luka Mitrović upoznao je prisutne o uticaju klimatskih promjena na režim podzemnih voda u području podgoričke kotline.\nPored gospodina Mitrovića, prisutnima su se obratili i prof. dr Zoran Stevanović koji je govorio o globalnim izazovima korišćenja i zaštite karstnih izvorišta, konsultant za Poglavlje 27 dr Helmut Bloech koji je ukazao na ekološke zahtjeve u oblasti voda, propise i iskustva Evropske unije. O planiranim aktivnostima na uspostavljanju monitoringa podzemnih voda u Crnoj Gori govorio je docent Milan Radulović sa Građevinskog fakulteta Univerziteta Crne Gore, a direktor Uprave za vode Damir Gutić upoznao je ucesnike skupa o aktivnostima te institucije na polju zaštite vodnih resursa.


Albanska politika Doline ni nakon 13 godina na vlasti ne rešava problem zastave (video) | Portali informativ - Titulli\nI ove godine, praznik nacionalne zastave albanaca, 28 Novembar, albance Preševske Doline nalazi sa nerešenim pitanjem o slobodnoj upotrebi nacionalnih simbola.\nSa obzirom da Zakon o nacionalnim savetima u Srbiji u opštim nadležnostima daje pravo Nacionalnom Savetu da utvrđuje predloge nacionalnih simbola, znamenja i praznika nacionalnih manjina, i prošli i sadašnji saziv Nacionalnog Saveta Albanaca (NSA) imaju isti stav da koriste albansku nacionalnu zastavu bez ikakve izmene.\nMeđutim, ovo im negira Zakon o zaštiti prava i sloboda nacionalnih manjina u Srbiji, koji u članu 16 kaže „Nacionalni simbol i znamenje ne mogu biti identične sa simbolom i znamenjem druge države“.\nPredsednik NSA, Jonuz Musliu, ponavlja stav upotrebe albanskog nacionalnog simbola bez izmene, i dodaje da to može uraditi samo Albanija.\n„Mi kao glavno načelo u Albanskom Nacionalnom Savetu, ali i u koaliciji imamo stav da nema izmene nacionalnog simbola. Mi smo albanci i naša zastava je sa dvoglavim orlom. Hteli ili ne vlada, nema izmene, jer nismo mi oni koji možemo izmeniti nacionalnu zastavu, to može uraditi samo Albanija“, naveo je Jonuz Musliu, predsednik NSA.\nU vezi rešenja ovog problema, Musliu kaže „zakoni su da se menjaju, Srbija treba menjati zakon da bi dala prava albancima. Treba svakako da se albancima dozvoli upotreba nacionalnih simbola, da se uradi reciprocitet jer kada vijori srpska zastava na Kosovu, zašti da ne vijori i albanska zastava u Preševskoj Dolini“.\nPredsednik opštine Bujanovac, Nagip Arifi, kaže da Vlada Srbije nema volju da reši ovo pitanje.\n„Mi smo za rešenje ovog pitanja zajedničkom voljom svih političkih subjekata, ali čini mi se da Vlada Srbije nema volju da reši ovaj problem. Nadam se da uz pomoć međunarodne zajednice, i vlada Albanije i Kosova, da se ovaj problem reši jednom i zauvek“, kaže Nagip Arifi za portal Titulli.com.\nOn kaže da albanci u bivšem režimu su imali pravo na slobodnu upotrebu nacionalnog simbola, a sada imaju probleme.\n„Albanci u vreme bivšeg režima su imali pravo na slobodnu upotrebu nacionalnog simbola, a sada, na žalost, uvek kada dolazi praznik zastave, mi imamo problema. Upotrebljavamo nacionalnu zastavu 28. Novembra, postavljamo zastavu u zgradi opštine i u nekim privatnim objektima, ali ovo pitanje još nije rešeno. Ja imam dva poziva na Prekršajnem sudu jer smo prošle godine istaknuli albanski nacionalni simbol u zgradi opštine i u sedište stranke“, kaže predsednik opštine, ujedno predsednik Demokratske Partije, Nagip Arifi.\nNa drugoj strani, poznavalac političkih prilika u regionu, novinar sa iskustvom, jeton Ismaili, kaže da se na rešavanju ovog problema ne radi o izmeni nacionalne zastave, nego o prilagođavanju identifikacionih albanskih elemenata.\n„Smatram da su albanci puno zapiranja u ovom pravcu, e posebno pred izbornim kampanjama je bilo propagande da li će se izmeniti nacionlna zastava ili ne. Ovde zapravo se ne radi o izmeni nacionalne zastave, jer su albanci Doline, ili njihovi politički predstavnici, mali da izmene zastavu. Međutim, treba se prilagođavati jedan identifikacioni elemenat albanaca Preševske Doline i naći rešenje, kao što su na primer, našli hrvati, mađari i slovaci, čije su matične države deo Evropske Unije“, kaže Ismaili za Titulli.com.\n„Za mene je nezamislivo da u skupštini Bujanovac, gde imamo 30 albanskih i 11 srpskih odbornika, iza govornice stoji državna zastava Srbije, a nema nijedan znak identifikacije albanaca“, naglašava Ismaili, i dodaje „bolje bi bilo da u zgradi opštine, suda, i drugih institucija, imamo jedan identifikacioni elemenat da smo albanci, da živimo ovde, a ne kao do sada da imamo samo državnu zastavu“.\nGrađani kažu da politički i institucionalni lideri trebaju rešavati ovo pitanje.\n„Treba rešavati ovaj problem. Obećali su nam rukovodioci opština, kao u Preševu, tako i u Bujanovcu. Predsednik Nacionalnog Saveta kad je došao pre dve godine obećao nam je puno za zastavu, za uđbenike, ali dve godine su prošle i ništa nije uradio po tom pitanju. Predsednik je obećao radna mesta, da ćemo sve praznike slaviti. Jedan dan jedan sat istakne zastavu u opštini, nakon jednog sata zastava nestaje. Mislim da albanci zajedno trebaju rešavati ovaj problem, a ne da gledaju sami lične interese“, kaže Ä†enan Sefedini, iz sela Nesalce opštine Bujanovac.\nI drugi građani dele mišljenje Sefedinija da izabrani lideri treba da rade na rešavanju ovog problema.\nDa podsećamo da je Zakon o pravima etničkih manjina u Srbiji usvojen 2002. godine, i da su albanci do 2004. godine imali probleme i u privatnoj upotrebi zastave, kao što je slučaj sa svadbama. Ali u to vreme je reagovao tadašnji Visoki komesar OEBS-a za nacionalne manjine, koji je razdvajajući upotrebu zastave na privatno i zvanično, sprečio srpske vlasti da se mešaju i na privatnu upotrebu. /Titulli.com/


Vesti online / Sport / Fudbal / Đorić: Prošlo je Titovo vreme\nN. Petrović A\nNekad bili isti tim?! - Milovan Đorić i Tomislav Karadžić\nMaglovita perspektiva izbora u Fudbalskom savezu Srbije odjednom se pretvorila u otvoreno bojno polje, na kojem će dvoboj (do 15. jula) podeliti dvojica veterana sa mladalačkim ambicijama. Tomislav - Tole Karadžić (73) bi voleo da u još jednom mandatu bude predsednik FSS, a već nekoliko puta "penzionisani" i prokazani Milovan Đorić (66) bi da ga smeni i "otvori novu stranicu srpskog fudbala".\nPopularni Bata Đora je u prvi plan grunuo posle izborne trke za predsednika trenerske organizacije Srbije, koja je, očigledno, dobro organizovana da bi on i formalno utrčao u trku za predsednika. I usput pokazao da mu ni na kraj pameti nije da se stvarno penzioniše i skloni iz srpskog fudbala.\nDa se forma zadovolji potrudio se i Tole Karadžić, koga je dan-dva posle Đorića, FS Vojvodine predložio za novi mandat predsednika FSS-a. Izborna kampanja je odmah počela i obećava žestoku paljbu sa obe strane.\n"Svako ima pravo da bira i da bude biran, a postoje i određene grupe koje bi da promene fudbalske tokove u Srbiji. Ali, bilo bi dobro da se najpre izmere svačiji rezultati. Samoreklamiranje nije dobro, a nama su potrebni ljudi koji znaju posao i imaju hrabrosti da rade odgovorno", rekao je Tomislav Karadžić.\nMilovan Đorić je, za početak, izbacio u prvi plan njegovu, trenersku struku, na čijem je sada čelu i za koju smatra da treba da bude i u prvom planu FS Srbije.\n"Vreme je da se anomalije raščiste i da struka preuzme glavnu ulogu u savezu", ističe Đorić i dodaje:\n"Ja sam čistog obraza i nijedna afera ne može da se veže uz moje ime. Obići ćemo svaki zaselak, selo i region u Srbiji. Posvetićemo se prvo raščišćavanju stanja u trenerskoj organizaciji, a onda na svim poljima. Spreman sam za mandat predsednika FSS!\nA, na opasku da se Karadžić hvali podrškom koja mu stiže sa svih strana, Đorić naglašava:\n"Polako, kampanja je tek počela. Ali, prošlo je Titovo vreme providnih igara, u stilu "vi mene podržite, a ja ću da se kandidujem". Tek ćemo sučeliti mišljenja, imaće Milovan Đorić mnogo toga da kaže u narednom periodu".\nSpasilac od mafije\nPodršku Milovanu Đoriću pruža i njegov kolega-trener, Dragoslav Stepanović:\n"Đorić je u smutnim vremenima jedini imao hrabrost da suprotstavi mafiji i da srpski fudbal izvuče iz kandži podzemlja. Pa, upravo Karadžiću je pomogao da postane predsednik saveza. On je čoveka sa terena, od akcije. Nije političar, privrednik, zna šta je fudbal, a šta biznis. Hrabar je, stvari i ličnosti naziva pravim imenom, kod njega nema uvijanja...


Svetski dan Crvenog krsta i Crvenog polumeseca\nI Crveni krst Srbije obeležava značajan datum\nCrveni krst Srbije obeležava danas Svetski dan Crvenog krsta i Crvenog polumeseca, pod sloganom "Svuda za svakog".\nCrveni krst Srbije je najstarija humanitarna organizacija u zemlji koja ove godine obeležava 140 godine rada u Srbiji. Kroz različite programe pomoći i edukacije, poput narodnih kuhinja, motivacije dobrovoljnih davalaca krvi, obuku iz prve pomoći, oporavak dece, pomoć ugorženom stanovništvu, brigu o starima... uspeva da dopre do više od dva miliona ljudi, saopštio je Crveni krst Srbije.\nSvoje programe Crveni krst Srbije realizuje zahvaljujući angažovanju 60.000 volontera i 750 zaposlenih.Svake godine organizacije Crvenog krsta i Crvenog polumeseca organizuju brojne aktivnosti kako bi istakle jedinstvenu ulogu tog pokreta u zemljama gde deluju a kao svoj dan obeležavaju 8. maj, u znak sećanja na rođendan jednog od osnivača pokreta Anri Dimona.\nNa globalnom planu, Međunarodni pokret Crvenog krsta i Crvenog polumeseca pomaže 110 miliona ljudi kroz razne aktivnosti pomoći u nesrećama, 160,7 miliona ljudi putem razvojnih aktivnosti kao i veliki broj onih koji su pogođeni sukobima i drugim vidovima nasilja.


Nagrada grada nosiće ime Despota Stefana Lazarevića\nTanjug 16. decembra 2020. 16:29\nBEOGRAD – Nagrada grada Beograda ubuduće će nositi ime Despoata Stefan Lazarevića, potvrdio je za Tanjug zamenik gradonačelnika Goran Vesić.\nPodsetio je da je Beograd nekada imao Oktobarsku nagradu koja se dodeljivala svakog oktobra na dan oslobođenja prestonice u Drugom svetskom ratu, da bi 90-ih godina bila preimenovana u Nagradu grada Beorgada, koja se dodeljivala u aprilu.\nOdluka da se nagrada nazove po despotu Stefanu Lazareviću je logična jer je on, podseća Vesić, bio jedan od najznačajnijih vladara u čije vreme je Beograd proglašen glavnim gradom Srbije i postao značajan trgovinski, kulturni, politički i vojni centar.\n„Zato je bilo logično da Nagradu grada Beograda, onima koji je zasluže svojim delima, nazovemo po despotu Stefanu Lazareviću i na taj način još jednom pokažemo da smo ponosni na vreme kada je on stvarao i vodio Beograd“, rekao je Vesić.\nNaveo je da će se, osim novčanog dela i plakete, ubuduće svim dobitnicima nagrade dodeljivati i statua despota Stefana Lazarevića koja će, dodao je, biti identična spomeniku koji će biti podignut na uglu Bulevara despota Stefana, Drinčićeve i Carigradske ulice.\n„Ovo je velika stvar za Beograd i još jedan dokaz da vodimo računa o svojoj istoriji, da se kao narod povezujemo sa srednjim vekom i podsećamo građane da smo država koja nije nastala u 19. veku, kao što su nastale mnoge druge države na Balkanu, već da ima svoju istoriju dužu od 800 godina“, dodao je Vesić.


SVETSKE IGRE ŠKOLARACA: Beograd domaćin Školarijade - od 11. do 19. septembra uživaćemo u pravom spektaklu! - Ostali sportovi, Top News, Vesti\nSVETSKE IGRE ŠKOLARACA: Beograd domaćin Školarijade – od 11. do 19. septembra uživaćemo u pravom spektaklu!\nHotSport 04.09.2021., 15:10\nOno što je Olimpijada za najbolje sportiste sveta, biće Školarijada za učenike osnovnih škola. Prvi put u istoriji školskog sporta na jednom mestu će se naći osnovci iz celog sveta i takmičiće se u čak 14 sportova (dečaci i devojčice).\nPrethodna vest SVESTAN JE ŠTA JE URADIO, KAŽE DA NIJE NAMERNO: Oglasio se fudbaler koji je mogao da prekine Mesijevu karijeru, pogledajte koje je njegovo opravdanje!\nSledeća vest KOLIKO SAMO EMOCIJA U JEDNOM VIDEO SNIMKU: Terzić im pred finale rekao da igraju za svoju dušu, pogledajte kako su naše šampionke reagovale! (VIDEO)\nKOLIKO SAMO EMOCIJA U JEDNOM VIDEO SNIMKU: Terzić im pred finale rekao da igraju za svoju dušu, pogledajte kako su naše šampionke reagovale! (VIDEO)


Ovo je prvi put da je jedan putnički avion veličine A340 modela sleteo na plavi glacijalni led tokom ekspedicije, izneo je pilot, kapetan Karlos Mirpuri, u svom dnevniku. Ovaj neobični let organizovala je kompanija Hi Fly, portugalski boutique avio-prevoznik.\nPionirski let je startovao u osam ujutru, kada je avion krenuo iz Kejp Tauna, nakon čega je putovao 4.640 kilometara do Antarktika i zatim se uputio nazad u Južnoafričku Republiku. Let je trajao po pet sati u oba smera, dok je posada sa putnicima provela po tri sata na svakom kontinentu.\nTopografija i atmosfera su ekstremno nepouzdani na ovom zamrznutom kontinentu, koji poseduje svega pedeset sletnih staza i nema zvaničan aerodrom. Piloti su morali biti maksimalno pribrani, posebno zbog činjenice da je sletanje na led veoma komplikovano.\nA340 avion bio je težak 190 tona prilikom stizanja na svoju destinaciju, tako da je njegovo sletanje po ledu, osim što je bilo ispunjeno napetošću i adrenalinom, bilo potpuno rizično i nepouzdano. Međutim, Mirpuri je istakao kako je odradio svoj domaći zadatak i dobro proučio sve, tako da je uprkos svojoj težini, ovaj mamut od mašine sa četiri motora, ogromnim viškom snage i veoma velikim dometom, ustvari idealan za njihovu misiju.\nAviokompanija iznajmljena je od strane luksuzne avanturističke organizacije i kampa koji se zove Wolf’s Fang, do čije destinacije put organizuje turistička agencija White Desert. Njen cilj je bio da prebaci putnike, opremu i zalihe do ove udaljene smrznute lokacije, dok je pista na koju je avion sleteo posedovala nešto više žlebova kako bi bila manje klizava za avion prilikom rolanja.\n"Uklapanje ove piste sa njenim terenom iz okruženja i beskrajna bela pustinja koja se širi u svim pravcima od nje, može procenu visine učiniti veoma komplikovanom, u najmanju ruku", objasnio je kapetan Mirpuri u svom dnevniku.\nIsti A340 avion će, prema planovima, biti korišćen za prevoz turista i naučnika zajedno sa zalihama na Antarktik. Futuristički letovi kao što je ovaj organizovani su od strane brojnih kompanija, dok je prošlog septembra, švedska avio-kompanija OceanSky Cruises startovala sa organizovanjem turističkih putovanja na Severni pol u svojim luksuznim avionima.


Rusija-SAD-Austrija — pripreme za samit velikih - 26.06.2018, Sputnik Srbija\nRusija-SAD-Austrija — pripreme za samit velikih\nŠef ruske diplomatije Sergej Lavrov razgovarao je telefonom sa kancelarom Austrije Sebastijanom Kurcom, saopštilo je Ministarstvo inostranih poslova Rusije. 26.06.2018, Sputnik Srbija\n11:58 26.06.2018 (Osveženo: 11:59 26.06.2018)\nŠef ruske diplomatije Sergej Lavrov razgovarao je telefonom sa kancelarom Austrije Sebastijanom Kurcom, saopštilo je Ministarstvo inostranih poslova Rusije.\n„Razgovarali su o saradnji Moskve i Beča u međunarodnim poslovima“, navodi se u saopštenju.\nKontakt dve strane održan je u trenutku kada se očekuje dolazak pomoćnika predsednika SAD za nacionalnu bezbednost Džona Boltona u Moskvu, gde će sutra, kako se najavljuje, razgovarati sa Lavrovom. On je juče i danas boravio u Rimu i Londonu radi konsultacija o potencijalnom samitu predsednika Rusije i SAD, Vladimira Putina i Donalda Trampa narednog meseca.


Članci poređani po datumu: sreda, 23 januar 2019\nPredsjedavajući Predsjedništva BiH Milorad Dodik izjavio je danas da inicijativa SDA za pokretanje procedure pred Ustavnim sudom BiH radi preispitivanja naziva Republika Srpska nije spojiva sa Ustavom BiH, da je potpuno neprihvatljiva, te da predstavlja rušenje Dejtonskog mirovnog sporazuma i "inicijativu za razdruživanje u BiH".\nJović: Primjenjeni svi elementi novog Zakona /VIDEO/\nRezimirajući 2018., direktor Nedeljko Jović smatra da je ova godina bila jedna od najuspješnijih u proteklih deset ili više godina za Javni fond za dečiju zaštitu, a razlog tome ogleda se u preduzetim zakonskim mjerama, tačnije usvajanje Zakona o dječijoj zaštiti koji je stupio na snagu prvog januara 2018.godine.\nZavičajno okupljanje Tuzlaka u Bijeljini biće održano 16. februara, a prihod od organizovanja tombole biće usmjeren za pomoć povratnicima koji žive u Tuzli, najavio je predsjednik Organizacionog odbora za druženje Tuzlaka Danijel Perić.\nDodik: NATO bi ograničio BiH /VIDEO/\nPredsjedavajući Predsjedništva BiH Milorad Dodik rekao je u programu Al Jazeere Balkans da se izbor predsjedavajućeg Savjeta ministara BiH uslovljava putem ka NATO, što, prema njegovom mišljenju, nije toliko bitno kao članstvo u Evropskoj uniji.\nIz Bosne i Hercegovine u 2016. i 2017. godini u Njemačku je otišlo 50.122 osoba, a iz te zemlje kući se vratilo 28.423 osobe.\nŠesnaestogodišnji gimnazijalac iz Bijeljine Vojislav Durmanović sinoć je u Narodnoj biblioteci "Filip Višnjić" promovisao svoju prvu zbirku poezije "Pogledi s mosta" za koju je rekao da označava njegovo književno punoljetstvo.\nNa području Policijske uprave Bijeljina u jutarnjim časovima pronađeno je devet ilegalnih migranta, koji su na teritoriju Republike Srpske ilegalno ušli iz susjednih zemalja.


KAKO DA PRIVUČETE KINESKE TURISTE - Serbian Bookers\nFebruary 19, 2019 February 19, 2019 srbookersbelgrade, beograd, booking, kina, kineski turisti, kinezi, novi sad, saveti, serbia, srbija, zlatibor\nKada uzmemo u obzir da manje od 9% kineskih građana ima pasoš, a to je preko 120 miliona potencijalnih turista, možemo da uvidimo da je ovo jedno prilično primamljivo tržište. U proteklih par meseci, u Srbiji uviđamo trend rasta broja kineskih turista, koji često putuju sami ili u manjim grupama, sa ciljem da u kratkim periodima obiđu što više zanimljivih regiona u našoj zemlji.\nPrema podacima UNWTO, svetske turističke organizacije, kineski turisti su najveći turistički potrošači u svetu, sa potrošnjom od preko 258 milijardi $ u 2017. godini. Taj trend potrošnje svake godine raste, kako sve više njihovih građana dobija pasoše i želju da obiđu neke nove kulture i zemlje. Pa kako da i mi povećamo broj ovih, izuzetno primamljivih, turista?\nKINA JE ZEMLJA KOJA SE OSLANJA NA MOBILNE TELEFONE\nNigde u svetu toliko ljudi se ne oslanja na svoje telefone, kao što je to slučaj u Kini. Kao primer toga može da se uzme da je sve veći broj pretraga iz Kine za zemlje Evrope, koji istražuju vremenske prilike, pogodne destinacije za putovanje, aktuelnosti, običaje i načine prevoza, na kineskim društvenim mrežama, blogovima i forumima i to skoro u potpunosti sa mobilnih telefona.\nNajviše njih putem interneta rezerviše svoje smeštaje, prevoz, lokalne ture… Zato je jako bitno da svoje reklame prilagodite ovom načinu pretaživanja, rezervisanja i komuniciranja.\nJEZIČKI SE PRILAGODITE\nOd trenutka kada pristupe vašem sajtu ili kada vide vaše opise na rezervacionim sajtovima, za ove goste počinje korisničko iskustvo. Oni najviše preferiraju da čitaju informacije na svom jeziku, jer je veliki udeo onih koji se ne služe najbolje engleskim i ostalim stranim jezicima.\nAko imate blog, pravite prilagođene opise svojih apartmana, potrudite se da nađete neku osobu koja pouzdano zna da piše na kineskom jeziku. Obratite pažnju na sleng, na smisao za humor, ako možete da ga ubacite i na kreativne opise, tako da budu privlačni, da ne budu vulgarni, nejasni ili neadekvatni u skladu sa njihovom kulturom.\nNemojte da korisitite online mehaničke sisteme za prevod. Ovi sistemi često prave greške, rečenice nemaju puno smisla i ne pokazuje se kao efikasan način prevoda.\nKINA IMA BLOKADE PREMA VELIKOM BROJU SAJTOVA\nVeliki broj zapadnih sajtova, kao što su Facebook, Instagram, Google, YouTube itd. imaju blokadu u određenim delovima Kine, tako da je veći deo ovog tržišta isključen kada se reklamirate putem tih sajtova. Ali zato u Kini postoji preko 200 platformi koje se na dnevnoj bazi koriste da zadovolje želje potrošača, a preko šest miliona aplikacija je razvijeno za njihovo tržište.\nKinezi koriste ove platforme da bi pretraživali internet, istraživali popularne vesti iz inostranstva, dopisivali se, rezervisali… Zato bi vaš prvi korak pri formiranju reklame trebalo da bude da istražite dobro ove sajtove, o kojima ćemo govoriti u budućnosti. Kada se odlučite za kanale promovisanja, formirajte prilagođene reklame, video promocije i online banere koje ćete sponzorisati na njihovim platformama.\nGLAVNI TREND MEĐU NOVIM KINESKIM TURISTIMA\nDa bi se odvojili od karakterističnih kineskih turista, koji putuju u grupama, sa fotoaparatima, mašući zastavicama, trend među turistima je sve više da sami putuju ili u pratnji svojih bližih. Takve grupe se nazivaju nezavisnim, slobodnim putnicima. Oni najviše dolaze iz srednje i više ekonomske klase, sa prosječnim prihodima od 30 do 35 hiljada $ godišnje. Tako da za njihov ukus često biraju kvalitetne apartmane i kraće ostanke.\nU slučaju da imate sajt ili reklamu koju plasirate među kineskim turistima, koncentrišite se na sadržaj: “Šta posetiti u mestu?”, “Šta raditi u mestu?” itd.\nSvakako da je ovo jedna jako interesantna grupa potencijalnih gostiju, sa kojima bi mnogi voleli da imaju što više kontakta. Ali ne zaboravite da se postarate da osnove budu zadovoljene, kao na primer da vaš kalendar bude ažuran, da vaše cene budu usklađene i da se pobrinete da gosti imaju kod vas nezaboravno i jako prijatno, lokalno iskustvo.


Danas presude za zločine u Srebrenici i Foči\nNaslovnica Društvo Danas presude za zločine u Srebrenici i Foči\nSud Bosne i Hercegovine danas će izreći nepravosnažne presude Slavku Milovanoviću, za zločin počinjen na području Srebrenice, i Milomiru Davidoviću, za zločin počinjen u Foči.\nU srijedu, 27. februara, planirano je izricanje prvostepene presude Slavku Milovanoviću, koji se tereti da je, kao rezervni policajac Policijske stanice Skelani, učestvovao u progonu bošnjačkog civilnog stanovništva na području Skelana kod Srebrenice.\nPrema optužnici, Milovanović je 8. maja 1992. godine u poslijepodnevnim satima, s grupom pripadnika vojnih, paravojnih i policijskih formacija, došao u selo Rešagići te učestvovao u napadu i naredio paljenje kuća, iz kojih su žene i djeca bili primorani izaći.\nIstoga dana planirano je izricanje nepravosnažne presude i Milomiru Davidoviću, bivšem pripadniku Vojske Republike Srpske (VRS), kojem se sudi za silovanja počinjena u Foči.\nPrema optužnici, neutvrđenog dana između 3. i 18. jula 1992. godine Dragan Zelenović je iz Srednjoškolskog centra u Foči izveo S-1 i S-4 te ih odveo u stan u zgradi “Lepa Brena”, gdje ih je optuženi Davidović zvani Liči, zajedno s drugim vojnicima, silovao.\nIzlaganje završne riječi odbrane na suđenju Saši Cvetkoviću zakazano je za danas. Tužilaštvo BiH tereti Cvetkovića za silovanje počinjeno u junu 1992. u Bratuncu. Optužen je i da je dvije osobe ubio, a jednu tukao u maju 1992. u Sasama (općina Srebrenica).\nTakođer danas će završnu riječ izlagati i odbrana Milana Bogdanovića, optuženog da je, kao komandir Šeste čete Posebne jedinice policije (PJP) Zvornik, nadzirao pripadnike čete koji su učestvovali u zarobljavanju Bošnjaka nakon pada Srebrenice u julu 1995. godine. Tužilaštvo ga tereti da je učestvovao u progonu – ubistvima, prisilnim premještanjem, zatvaranjem i nestankom civila.\nTakođer danas je planirano iznošenje žalbe na drugostepenu presudu Tonći Rajiču, bivšem pripadniku Hrvatskih obrambenih snaga (HOS), kojom je u prošlog oktobra osuđen na dvije godine zatvora za zločin počinjen u augustu 1992. u logoru “Dretelj” kod Čapljine.\nRajič je prvostepenom presudom u novembru 2017. oslobođen krivice za zločin u “Dretelju”, ali je Apelaciono vijeće ukinulo ovu odluku te je suđenje krenulo iz početka. S njim se sudilo i Ivanu Mediću, kojem je za zločine počinjene u “Dretelju” Apelaciono vijeće izreklo jedinstvenu kaznu u trajanju 12 godina, prenosi BIRN BiH.\nPrethodni članakDodik: Odvojićemo se ako se promijeni ime Republike Srpske\nSljedeći članakFederalna vlada zasjeda danas u Mostaru


Bajden je tokom 2020. vodio kampanju koja se zasnivala na obećanju da će pandemiju shvatiti ozbiljnije nego odlazeći predsednik Donald Tramp, a cilj paketa koji je predstavio jeste upravo da sa reči predje na dela, tako što će osigurati priliv sredstava za odgovor na Kovid 19 i ekonomski oporavak.\nPaket pomoći obuhvata 415 milijardi dolara za podršku odgovoru na virus i distribuciju vakcina protiv Kovida 19, oko 1.000 milijardi za direktne isplate američkim domaćinstvima i blizu 440 milijardi za mala i srednja preduzeća i zajednice koje su posebno teško pogodjene pandemijom.\nNovoizabrani predsednik takodje je pozvao Kongres da podigne minimalnu cenu rada na 15 dolara na sat, a paket bi trebalo da obuhvati i pomoć za borbu protiv gladi.\nOpoziv odlazećeg predsednika Donalda Trampa u Predstavničkom domu u sredu preti da zgusne kalendar u Senatu, ali je Bajden je izrazio nadu da će Senat moći da napravi balans izmedju procesa impičmenta i drugih prioriteta, navodi VOA.\nPrvi američki predsednik u istoriji koji je dva puta opozvan suočava se sa sudjenjem u senatu, posle Bajdenove inauguracije.


Završen konkurs „Zima prija svima“\nRok za učešće u nagradnom konkursu Turističke organizacije Srbije „Zima ...\nRok za učešće u nagradnom konkursu Turističke organizacije Srbije „Zima prija svima“ istekao je danas.\nU okviru konkursa, učesnici su, uz pomoć na sajtu predloženih fotografija zimskih prizora iz Srbije, kreirali originalne pozivnice za prijatelja kojeg bi voleli da povedu na zimsko putovanje i pozivali prijatelje da ih podrže i glasaju za njihov rad. Na ovaj način kreirano je i poslato preko 700 kreativnih pozivnica za zimovanje na planinama u Srbiji. Radove sa najvećim brojem glasova, možete pogledati OVDE.\nAutori 30 radova sa najvećim brojem glasova ušli su u finale u kome će žiri izabrati pobednika, koji će biti nagrađen putovanjem u trajanju od 7 dana za sebe i prijatelja kojem je poslao pozivnicu. Turistička organizacija Srbije nagradiće još 10 učesnika konkursa utešnim nagradama.\nImena nagrađenih će biti objavljena 4. januara na internet prezentaciji i zvaničnoj Fejsbuk stranici Turističke organizacije Srbije.


OO Pokreta za preokret – Vanredni izbori jedino rešenje za opštinu Vrbas | Oko Nas\nOO Pokreta za preokret – Vanredni izbori jedino rešenje za opštinu Vrbas\n20/07/2016 Oko nas\n„Opštinski odbor Pokreta za preokret Vrbas traži raspisivanje vanrednih izbora u Vrbasu jer sadašnje stanje utiče na sve gori položaj stanovnika i sve veće iseljavanje iz naše opštine.\nOpštinsko rukovodstvo dokazalo je svoju nesposobnost u prethodnom periodu, a svako odugovlačenje sa raspisivanjem izbora samo bi produbilo već ionako velike probleme u oblasti komunalnih usluga, stanja životne sredine, visokih cena usluga javnih preduzeća…\nOpštinsko rukovodstvo nije učinilo ništa da se paralelno sa izgradnjom kolektora otpadnih voda realizuje projekat izgradnje kanalizacione mreže u naseljenim mestima opštine Vrbas. Zbog stanja Velikog bačkog kanala ugroženo je zdravlje stanovnika opštine, a i pored činjenice da je Evropska unija izdvojila značajna sredstva, kao i da je kolektor završen sada je sasvim izvesno da će on dugo ostati promašena investicija, prvenstveno „zaslugom“ ovog opštinskog rukovodstva.\nOzbiljan problem predstavljaju i visoke cene komunalnih usluga, a uporedo njihov nizak kvalitet. Nije jasno kako će građani Vrbasa plaćati cene grejanja u narednoj grejnoj sezoni, kada se uzme u obzir njihova visina i činjenica na veliki broj nezaposlenih i socijalno ugroženih. Opština nije sačinila socijalne karte, a cene komunalnih usluga su identične sa onima u Novom Sadu ili Beogradu. Nerešen je i problem gradske deponije, pa je čitav Vrbas postao jedna ekološka bomba, koju aktuelna gradska vlast ne namerava, niti ume da rešava. Poseban je problem u JP za prevoz putnika Vrbas u kome zaposleni mesecima ne primaju plate, pa se postavlja pitanje da li je u pitanju nečija želja da privatizuje to preduzeće, na način da ga dovede do bankrota. Stanje u zdravstvu i školstvu je nedopustivo, dok pozoorište još uvek nije stavljeno u funkciju. Sve ovo rezultat je nestručnosti i nesposobnosti lokalne vlasti, kao i činjenice da jedan broj nesposobnih i korumpiranih „ljudi iz senke“ upravlja ovom nekada bogatom opštinom.\nPozivamo odbornike opštine Vrbas da podnesu ostavke na svoja mesta i da na taj način omoguće sprovođenje izbora, kako bi se otvorila mogućnost stručnim, sposobnim i nekorumpiranim ljudima da vode našu opštinu.“\nOpštinski odbor Pokreta za preokret Vrbas\nPrethodni članakXV Fijakerijada u Ravnom Selu 22. i 23. julaSledeći članakPokret DJB poziva građane da konkurišu na mesta direktora vrbaskih javnih preduzeća


U ŠOSO “Mladost” 106 učenika – video\nPre nedelju dana počela je nova školska godina za sve djake Pirotskih osnovnih i srednjih škola. Ove godine Škola za srednje i osvnovno obrazovanje „Mladost“ ima 106 djaka. Na samom početku školske godine, kako direktorku tako i djake ove škole obradula je vest o donaciji DM marketa, vrednosti milion dinara, za nabavku nove opreme i […]\nOsnovne škole dobile dronove u okviru akcije “Za lepšu školu” – video\nNa osnovu Memoranduma o saradnji Ministarstva prosvete, nauke I tehnološkog razvoja Republike Srbije i Rotari klubova iz Rotari distrikta Srbije i Crne Gore pokrenuta je zajednička akcija pod nazivom “Za lepšu školu”. U okviru ove akcije, danas je realizovan projekat : “Dronovi za IT učionice”. U skupštinskoj Sali Gradske uprave Pirot, predstavnici osnovnih škola, predškolskih […]\nPrekosutra OŠ ” 8. septembar” slavi svoj dan\nOsnovna škola “8. septembar” će prekosutra proslaviti 60 godina postojanja. Učenici, učitelji i nastavnici pripremili su niz aktivnosti koje će biti sprovođene do četvrtka, u skladu sa epidemiološkim merama. RASPORED AKTIVNOSTI – Sadnja lekovitog bilja i predavanje o pčelama – Kviz znanja iz sledećih predmeta: • Srpskog jezika i književnosti • Matematike • Istorije i […]\nPočetak školske godine u Gimnaziji Pirot\nOd 1.septembra u Gimnaziji Pirot nastava i učenje biće realizovani u školi, kroz neposredni rad sa učenicima (Prvi model) u svih 20 odeljenja. Časovi Odeljenjskog starešine održaće se u utorak, 31.avgusta 2021: za učenike prvog i trećeg razreda u 8 časova, za učenike drugog i četvrtog razreda u 10 časova. Roditeljski sastanak za učenike prvog […]\nSutra prijem učenika u OŠ “Vuk Karadžić”\nSutra će biti prijem učenika prvog i petog razred po sledećem rasporedu: Prijem učenika prvog razreda *od 9 časova* Prijem učenika petog razreda *od 13:30 časova, navodi se u saopštenju OŠ “Vuk Karadžić” Pirot Share This:\nSutra useljenje u Dom učenika Mlekarske škole – video\nU Dom učenika mlekarske škole „Dr Obren Pejić“ sutra će se useliti 45 stanara. Kako je za Pi kanal izjavio, upravnik doma, Milan Surlandzis, zadovoljan je odazivom učenika za smeštaj u dom i kaže da mesta još uvek ima. Obzirom na epidemiološku situaciju , kao i predhodne školske godine biće obavezno poštovanje svih propisanih protivepidemijskih […]


Poreska uprava - Blic Sport\nPoreska uprava: Zvezda duguje skoro pola milijarde dinara, Partizan skoro 200 miliona\nPoreska uprava Srbije objavila je spisak najvećih dužnika, na kom se našao veliki broj fudbalskih klubova.\nPoreska uprava blokirala Zvezdin račun\nU moru problema Crvena zvezda je suočena sa još jednim. Poreska uprava je blokirala račun kluba u iznosu od 500.000 evra! Problem koji klub sigurno ne može da reši u ovom trenutku.\nPartizanov račun i dalje u blokadi\nRačun košarkaškog kluba Partizan i dalje je blokiran, iako je trener Partizana Duško Vujošević najavio krajem avgusta da "crno-beli lakše dišu i da je obezbeđeno preživljavanje".\nBorac mora da uplati 80 miliona neprijavljenog poreza\nPoreska uprava u Čačku naložila je rešenjem Fudbalskom klubu Borac da uplati 46,96 miliona dinara na ime neprijavljenog poreza i kamatu u iznosu 33,41 miliona.\nSastanak klubova i Poreske uprave: PDV šalje "večite" i OFK na rub egzistencije?\nInspektori poreske uprave sastaće se sa predstavnicima pojedinih domaćih fudbalskih klubova, među kojima su Partizan i Crvena zvezda, povodom plaćanja poreza na dodatnu vrednost na transfere igrača od 2005. godine.


Mural Mladiću već tri meseca u centru Beograda, komunalna inspekcija ne reaguje - Društvo - Dnevni list Danas\nPočetna » Vesti » Društvo » Mural Mladiću već tri meseca u centru Beograda, komunalna inspekcija ne reaguje\nPokrenut "inspekcijski nadzor" još krajem avgusta\nC. B.26.10.2021. 18:57\nPodsetimo, mural sa likom Mladia i natpisom „Đenerale nek je tvojoj majci hvala“ na ovoj lokaciji osvanuo je tokom noći 23. jula ove godine.\nNa žalbe građana na Tviteru Beokom servisu (@prijavi_problem) odgovoreno je da je slučaj prijavljen nadležnoj inspekciji.\n„Već smo prijavljivali i dobili odgovor od opštinske komunalne inspekcije GO Vračar da je pokrenut inspekcijski nadzor u vezi navedenog pod brojem 355-408/21 10.08.2021. god“, odgovorio je Beokom servis 31. avgusta ove godine, ali se od tada ništa nije desilo.\n— Beokom (@prijavi_problem) September 2, 2021\nIstim povodom, Beokom je napisao na Tviteru 2. septembra da su što se tiče natpisa „Bulevar Ratka Mladića“ preko cele zgrade u Bulevaru Zorana Đinđića na Novom Beogradu dobili odgovor od komunalne inspekcije opštine Novi Beograd da je još 17. jula naloženo da fasadu dovedu u „uredno stanje“.\nRatko Mladić je pravosnažno osuđen pred Haškim tribunalom na doživotni zatvor zbog genocida i zločina protiv čovečnosti nad nesrbima tokom rata u BiH.\nŽalbeno veće Međunarodnog rezidualnog mehanizma za krivične sudove, pravnog naslednika Tribunala, nedavno je potvrdilo prvostepenu presudu kojom je Mladić proglašen krivim po deset tačaka optužnice – za učešće u genocidu u Srebrenici, progon, istrebljenje, ubistvo, deportaciju stanovništva, prisilno premeštanje stanovništva, terorisanje stanovništva, protivpravne napade na civile i uzimanje talaca.\nNjegoševa UlicaRatko MladićRatni zločiniVračarBeograd\nSport • danas 18:29\nTurnir u Dubaiju najavio Đokovića\nPoverenica za zaštitu ravnopravnosti Brankica Janković ocenila je danas da argumentovana rasprava i iznošenje stavova o različitim političkim i društvenim pitanjima "prosto više ne postoje".\nDirektor Univerzitetskog kliničkog centra Niš Zoran Perišić kazao je...


Intervju za Neue Zürcher Zeitung - Osmani: Beograd da prihvati realnost, suverenitet Kosova nije tema | Info-ks.net\n04.03.2021 u 11:30\nIntervju za Neue Zürcher Zeitung Osmani: Beograd da prihvati realnost, suverenitet Kosova nije tema\nVršilac dužnosti predsjednika Kosova Vjosa Osmani u intervjuu za švajcarski list "Neue Zürcher Zeitung" rekla je da Beograd mora da prihvati realnost i da suverenitet Kosova ne može da bude jedna od tema na pregovaračkom stolu u procesu dijaloga Srbije i Kosova, prenosi Lajmi.\nOsmani je rekla i da koalicioni sporazum sa Pokretom Samoopredjeljenje predviđa da neće biti promjena granica, kao ni ustavnih promjena, a koje bi bile neophodne za "projekat" ujedinjenja Kosova i Albanije.\n"Dogovorili smo se oko prioriteta. Na Kosovu i dalje ima mjesta koja nemaju ni vodu za piće niti struju. To je naš fokus. Što se tiče Beograda, riječ je o priznavanju realnosti. Za pregovaračkim stolom ima mnogo toga da se razgovara, ali sigurno se neće razgovarati o suverenitetu Kosova", zaključila je Osmani.\nKada je riječ o nedavno održanim izborima, Osmani je rekla da su građani Kosova bili željni promjena.\n"Predstavljam sliku velike većine kosovskog stanovništva - posebno mladog stanovništva. Očekivanja mladog stanovništva su velika, kao i izazovi. Po prvi put se čuo poziv naroda, to nije samo poziv, već je to vapaj za promjenom", rekla je Osmani.\n"Ljudi na Kosovu su veoma strpljivi, daju vam šansu, i ne bismo smeli da ih razočaramo. Naravno, ne mogu svi problemi da se riješe preko noći, ali sada postoji nova perspektiva za Kosovo. Želim da pružim dobar primjer i, pre svega, da uvedem duh meritokratije. To se nikada pre nije dogodilo na Kosovu", rekla je Osmani.\nIzrazila je nadu i da će Švicarska pružiti podršku Kosovu u viznoj liberalizaciji.\nŠvicarski list navodi i da su Kosovo i Švicarska imali najlošije odnose kada je prekinut sporazum o socijalnom osiguranju (švicarska strana 2010. godine).\nNaime, Švicarska nije isplaćivala penziju građanima sa Kosova između 2010. i 2019. godine, a sindikati i Socijaldemokratska partija istakli su se kao zagovornici interesa građana Kosova, navodi list.\nList navodi i da je Pokret Samoopredjeljenje izuzetno popularan među mladim Švicarcima kosovskog porijekla, kao i da su mnoge Kurtijeve pristalice takođe članovi Socijaldemokratske partije u Švicarskoj.\nNa pitanje da li predstavlja "korekciju" Kurtijeve ljevičarske politike, Osmani je rekla da se drže dve različite političke ideologije.\n"Ali, Kurti se preselio u centar i on je socijaldemokrata. Uspjeli smo da razvijemo zajednički program koji uključuje pozicije lijevog i desnog centra. Kosovski problemi nisu ideološki. Ako želimo da se borimo protiv korumpiranog sistema, onda nijedna ideologija ne bi trebalo da nas dijeli. Ovo će nas takođe održati na okupu", rekla je Osmani.\nVjosa OsmaniinterviewNeue Zürcher Zeitung


Nestle Adriatic najavio izvoz proizvoda u 40 zemalja sveta - Pluton Logistics\n26/11/2018 26/11/2018 marko\tizvoz, izvoz hrane, Jana Mihajlova, Nestle, Nestle Adriatic\nKompanija Nestle Adriatic saopštila je da će proširiti kapacitet fabrike u Surčinu sa dve nove proizvodne linije i najavila izvoz proizvoda iz ove fabrike u 40 zemalja sveta.\nUkupno ulaganje kompanije u novu opremu iznosi 2,3 mil EURm što će povećati proizvodnju za 25%, proširiti asortiman proizvoda sa 100 novih artikala i zaposliti još oko 30 radnka.\n-Kompanija Nestle konkretnim aktivnostima pokazuje svoju dugoročnu posvećenost poslovanju u Srbiji i doprinosi razvoju lokalne zajednice -rekla je direktorka te kompanije za tržišta Jugoistočne Evrope Jana Mihajlova.\nOna je dodala da je fabrika u Surčinu, od kada je postala deo Nestle kompanije, do danas uložila više od 15 mil EUR u opremu, kapacitete i razvoj proizvoda.\n-Prehrambena industrija u strateškim dokumentima Vlade Srbije je jedna od četiri prioritetne oblasti u proizvodnom sektoru, koja u bruto domaćem proizvodu učestvuje sa četiri odsto i ima velike potencijale – rekao je Ljajić.\nKako je ta kompanija organizovala logistiku, pročitajte u ekskluzivnom intervjuu za naš portal.\n← Eurorail Logistics započeo prevoz tereta srpskim prugama\nPotpisan ugovor o ulaganju u vodni saobraćaj vredan 100 mil EUR →\n11/04/2018 11/04/2018 marko\n03/07/2015 26/05/2017 marko


Partizanu će trebati veliki preokret u nastavku. Može li da ga ostvari?\nTek što je počeo da popravlja loš utisak s početka sezone, Partizan ponovo svojom igrom zabrinjava i nervira navijače crno-belih.\nIako francuski Burž nije igrao ni trenirao dvadesetak dana zbog koronavirusa, njihov tim večeras ubedljivo vodi posle prvog poluvremena u Hali sportova ''Ranko Žeravica'' na Novom Beogradu - 40:57 je na semaforu!\nTokom prve četvrtine Partizan se još i držao, iako mu je Alen Omić pravio mnogo problema, ali u drugih deset minuta igra crno-belih se potpuno raspala.\nIz minuta u minut razlika u korist francuskog tima se povećavala, a čak 35 primljenih poena u drugoj četvrtini...\nKako se sve okrenulo u samo nekoliko meseci. Od ekipe koja je dominirala i u Evrokupu i ABA ligi, do ovoga što se moglo videti večeras...Košarkaši Partizana ponovo su razočarali svoje navijače...Crno-beli su večeras prikazali jednu od najslabijih partija od početka sezone i upisali treći poraz...


Naslov: Iskoristite prinudni raspust, popunite "rupe" Uto 14 Feb - 0:15\nDeci treba dozvoliti da se odmore od školskih obaveza, ali ne i da potpuno zaborave na njih. Oni koji su stekli radne navike sami će svakodnevno, barem sat vremena, odvojiti za čitanje lektire, vežbanje zadataka iz matematike i slično, dok su "kampanjcima" potrebni roditelji za nadzor i podsećanje\nPotrudite se da motivišete dete da tokom raspusta posveti neko vreme onom gradivu s kojim je imalo problema tokom prvog polugodišta. Da li je to pisanje štampanih slova i čitanje kod prvaka, ili komplikovanije gradivo iz fizike i hemije u starijim razredima, nije bitno. Važno je da pomognete detetu da slobodne dane maksimalno iskoristi.\nIzmeđu igranja igrica na kompjuteru, dopisivanja sa drugarima, odlaska u bioskop, rođendan, klizanje, sankanje... ipak bi trebalo malo vremena odvojiti i za školsko gradivo.\nMožete zajedno da napravite plan šta ćete sve raditi. Plan treba da obuhvati i slobodne aktivnosti i učenje. Pustite dete da samo odredi šta će kog dana raditi, a potom proveravajte da li se pridržava rasporeda. Ako "ne ide sve po planu" ustnovite sistem kažnjavanja. Na primer - ako nije naučio lekciju iz istorije neće otići kod druga na rođendan koji zakazan za to veče.\nČak i odlični đaci, koji nemaju problema u školi, treba da ostanu u "kontaktu" sa lekcijama. Neka dete, na primer, popuni "rupe" u gradivu koje su mu promakle tokom polugodišta.\nU svakom slučaju, ne treba preterivati - dozvolite deci da uživaju u snegu, a učenje, obnavljanje i vežbanje školskog gradiva treba da bude tek usputna dnevna aktivnost.\nNi vi ne volite da razmišljate o poslu dok ste na odmoru, barem ne više nego što vam prija.


Guverner CBBiH prisustvovao proljetnom zasjedanju MMF i SB u Vašingtonu\nGuverner Centralne banke Bosne i Hercegovine (CBBiH) dr. Senad Softić boravio je od 21. do 23. aprila 2017. godine u Vašingtonu, gdje je, kao član delegacije BiH koju je predvodio predsjedavajući Vijeća ministara BiH Denis Zvizdić, prisustvovao proljetnom zasjedanju Međunarodnog monetarnog fonda (MMF) i Svjetske banke (SB).\nZajedno sa bh. zvaničnicima, guverner Softić je prisustvovao sastancima sa visokim zvaničnicima MMF-a i SB. U okviru bilaterlanih sastanaka sa predstavnicima MMF-a, guverner Softić je razgovarao o statusu provedbe mjera iz Pisma namjere koje se odnose na CBBiH i finansijski sektor, uključujući i pripremu sveobuhvatnog Memoranduma o razumijevanju u oblasti finansijske stabilnosti. Guverner je, također, razgovarao i o implementaciji programa dogovorenih u okviru tehničke pomoći Centralnoj banci Bosne i Hercegovine, te podršci bankarskom i finansijskom sektoru. Tokom svih sastanaka guverner Softić je ukazao na značaj nezavisnosti CBBiH kao jedinstvene monetarne institucije i njene uloge u očuvanju monetarne i finansijske stabilnosti. MMF je dao podršku CBBiH i njenoj ulozi u finansijskom sistemu. Guverner se posljednjeg dana boravka sastao i sa Paulom Thomsenom, direktorom Odjeljenja za Evropu u Međunarodnom monetarnom fondu.\nGuverner je u Vašingtonu prisustvovao sastanku guvernera centralnih banaka i ministara finansija na kojem je prezentiran Regionalni ekonomski izvještaj za zemlje centralne i jugoistočne Evrope i u okviru njega, podaci za BiH.\nZajedno s ostalim članovima bh. delegacije, guverner je prisustvovao i sastanku holandske Konstituence, kojoj pripada BiH, na kojem je, kako je uobičajeno, razmatrano stanje u zemljama članicama Konstituence.


AKTUELNO Bivši ministar odbrane BiH i univerzitetski profesor\nSmatra da je sigurnosna situacija u našoj državi posebno narušena, pa čak i ugrožena\nCikotić: BiH je preživjela daleko ozbiljnije izazove\nBivši ministar odbrane BiH i univerzitetski profesor Selmo Cikotić smatra da je sigurnosna situacija u Bosni i Hercegovini posebno narušena, pa čak i ugrožena jer se pokušava politikom dobiti nešto što se nije uspjelo borbom, odnosno ratom.\nKomentirajući aktuelna dešavanja političkih predstavnika iz bh. entiteta Republike Srpske koji obavljaju dužnosti u državnim institucijama BiH da neće učestvovati u donošenju bilo kakvih odluka unutar oba doma Parlamentarne skupštine BiH, Vijeća ministara i Predsjedništva BiH, Cikotić je kazao da su lideri RS svjesni da ne mogu dobiti ono što traže, ali pokušavaju dobiti koncesijom koju mogu iznuditi.\n- BiH s iskustvom koje ima, s činjenicom da je preživjela daleko ozbiljnije izazove i rizike, daleko veće moćnike od Dodika i Vučića - mora ipak voditi računa o odgovornosti za vlastitu sudbinu i budućnost na način da traži funkcionalna rješenja - smatra Cikotić.\nGeneralno, Cikotić je mišljenja da su ''Srbi slobodoljubiv i pravdoljubiv narod, ali njihovi lideri u posljednjih nekoliko decenija ni izbliza ne odražavaju tu realnost, a cijenu ponašanja srpskog liderstva u najvećoj mjeri plaća upravo srpski narod, ali i drugi narodi koji žive s njima i u njihovom susjedstvu“.\nPodsjetio je na latinsku izreku da "lideri koji brinu samo o interesima svojih naroda - te svoje narode vode u propast", te navodi kako ''ne bi volio da se desi da srpski lideri na ovaj način vode računa o interesima Srba, jer pored srpskog naroda stradaju i drugi narodi i mislim da moraju imati jednu politiku kompromisa''.\n- Mehanizmi za rješavanje ovakvih situacija su po dejtonskim definicijama i kompetencijama u džepu OHR-a i on ih jednostavno mora ili koristiti ili ih vratiti institucijama BiH, od kojih su mu ti mehanizmi, nadležnosti, dati - zaključio je član Predsjedništva Stranke demokratske akcije i bivši ministar odbrane BiH Selmo Cikotić.\nSelmo Cikotić BiH


EU: Milion i po KM humanitarne pomoći za izbjeglice i migrante u BiH\nIzbjeglički centar Salakovac kod Mostara\nEvropska komisija danas je najavila pružanje 1,5 miliona eura vrijedne humanitarne pomoći za rješavanje rastućih potreba izbjeglica, tražioca azila i migranata koji se nalaze u Bosni i Hercegovini. Ovime se vrijednost ukupne humanitarne pomoći koju je Evropska komisija obezbijedila u svrhu rješavanja potreba na Zapadnom Balkanu popela na 30,5 miliona eura od početka izbjegličke krize, stoji u saopćenju Deleegacije EU u BiH.\nKomesar za humanitarnu pomoć i upravljanje krizama, Christos Stylianides, izjavio je: “Broj izbjeglica i migranata koji pristižu u Bosnu i Hercegovinu se povećao i moramo djelovati brzo. Želimo pomoći Bosni i Hercegovini da se izbori sa ovom situacijom i da pomogne najranjivijim izbjeglicama i migrantima. Naša finansijska podrška je usmjerena na osnovne potrebe i hitno pružanje smještaja, hrane i zdravstvene pomoći, te obezbjeđivanja zaštite.”\nHumanitarna pomoć EU će biti pružena na lokalitetima u Bosni i Hercegovini kao što su Sarajevo, Bihać i Velika Kladuša. Cilj je ojačati mogućnosti pružanja pomoći i zaštite, te unaprijediti kapacitete organizacija koje već pružaju hitno potrebnu pomoć na terenu, navodi se.\nHumanitarna pomoć Evropske unije pruža se najugroženijim izbjeglicama i migrantima kako bi zadovoljili osnovne potrebe i očuvali svoje dostojanstvo. Od 2007. godine Komisija pomaže Bosni i Hercegovini u oblasti migracija i upravljanja granicama kroz sredstva iz Instrumenta pretpristupne pomoći u iznosu od 24,6 miliona eura.\nOd januara 2016. godine Bosna i Hercegovina također je i korisnica 8 miliona eura vrijedne podrške osigurane putem regionalnog programa "Podrška upravljanju migracijama sa fokusom na zaštitu".\nPrema procjenama vlasti, oko 4900 izbjeglica i migranata ušlo je u Bosnu i Hercegovinu od početka januara 2018. Oko 2500 izbjeglica i migranata kojima je potrebna pomoć trenutno se nalazi u zemlji. EU pruža pomoć kroz podršku partnerskim humanitarnim organizacijama koje su već prisutne u zemlji, navedeno je u saopćenju Delegacije EU u BiH.\nNidžara Ahmetašević: Za izbjeglice i migrante je skoro nemoguć pristup sistemu azila i zdravstvene zaštite u BiH


Izvoz električne energije iz BiH 406 miliona KM - RTV SLON\nBosanskohercegovački izvoz električne energije imao je vrijednost u prvom kvartalu ove godine od 406 miliona KM, prema podacima Agencije za statistiku BiH.\nTo je za 72,1 posto više nego u istom periodu prošle godine kada je izvoz iznosio 233,6 miliona KM. Istovremeno, povećana je i vrijednost uvoza i to za 2,5 puta na 44,4 miliona, sa 17,4 miliona KM u prvom kvartalu godinu ranije. Visoku vrijednos izvoza, ali i uvoza električne energije napuhale su visoke cijene ovog “energetskog zlata” koje su eksplodirale i rastu od septembra prošle godine usljed globalne krize, mada stanje sa proizvodnjom u Bosni i Hercegovini nije idealno. Loši hidrološki uslovi na početku godine odrazili su se na manju proizvodnju električne energije u hidroelektranama.\nNaročito loš je bio februar u kojem je ukupna bruto proizvodnja električne energije iznosila 1.393 gigavat-časa, što je manje za 28,5 odsto u odnosu na isti mjesec prošle godine. U januaru je proizvodnja bila 1.682 gigavat-časa što je manje za 30 posto nego u januaru prošle godine. Bruto proizvodnja hidroelektrana u februaru je iznosila 440 gigavat-časova i smanjena je za 53,63 odsto u odnosu na isti mjesec prošle godine. U januaru je proizvodnja u hidroekumulacijama bila 605 gigvat-sati, što je u odnou na 880 GWh proizvedenih prošlogodišnjeg januara manje za 31,2 posto.\nU februaru je udio hidroelektrana u ukupnoj proizvodnji električne energije spao sa januarskih 36 posto na 31,6 posto u februaru, pa su tako veći teret u proizvodnji iznijele termoelektrane. Podaci energetske statistike za mart još nisu dostupni. Vrijednost izvoza električne energije u 2021. godini bila je 830 milona KM, što je bio rekordan rezultat, piše Indikator.ba.\n2021. 830,0 miliona KM\n2020. 497,1 miliona KM\n2019. 574,8 miliona KM\n2018. 574,0 miliona KM\n2017. 462,9 miliona KM\n2016. 322,4 miliona KM\n2015. 284,4 miliona KM\n2014. 308,6 miliona KM\n2013. 471,9 miliona KM\nPrethodni članakNova politička snaga u BiH: Zeleni Bosne i Hercegovine predstavili se javnosti\nSljedeći ČlanakOd proizvodnje kornišona će ove godine zaraditi 20 do 35 hiljada KM


Sastanak sa posmatračima radne grupe za podršku osnivanju Kancelarije poverenika za jezike - Novosti - Kancelarija Premijera - Kancelarija za Pitanja Zajednica\nSastanak sa posmatračima radne grupe za podršku osnivanju Kancelarije poverenika za jezike\nU ponedeljak 8 oktobra 2012.godine održan je sastanak sa posmatračima radne grupe za podršku osnivanju Kancelarije poverenika za jezike. Sastanku su pored direktora Kancelarija za pitanja zajednica, Srđana Popovića, direktora Kancelarije za pravna pitanja, g-dina Besima Kajtazija, Sonje Skarep CDF savetnika iz Kancelarije za pitanja zajednica, prisustvovali predstavnici ambasada Amerike, Velike Britanije, Norveške i Švajcarske, OEBS-a, UNDP-ja, ECMI-ja, Kancelarije Evropske unije na Kosovu.\nSastanak je otvorio g-din Srđan Popović a tema je bila novonastala situacija u vezi sa ostavkom poverenika za jezike, g-đe Suzane Salaji. Direktor pravne Kancelarije objasnio je prisutnima proceduru koja se primenjuje u ovakvim situacijama, tj. Proceduru uvođenja funkcije vršioca dužnosti do izbora novog poverenika za jezike.\nPredstavnci ambasada i međunarodnih organizacija koje aktivno učestvuju u procesu uspostavljanja Kancelarije poverenika i kreiranja jezičke politike, složili su se da je potrebno izbeći vakuum koji bi mogao nastati do izbora novog poverenika i složili se da je uvođenje funkcije vršioca dužnosti najbolje rešenje.\nDirektor Kancelarije za pitanja zajednica obavestio je prisutne da će sledeće nedelje biti organizovan sastanak Odbora za jezičku politiku na kojem će se diskutovati o vršiocu dužnosti poverenika za jezike, i zahvalio se prisutnima na aktivnom učešću u ovom važnom procesu.


„Lavirint: Lek smrti“ stiže u bioskope – TOP FM radio Belgrade\n11. januara 2018. Marija Jovanović TOP FUN\nNakon velikog uspeha prva dva dela franšize – „Lavirint: Nemoguće bekstvo“ i „Lavirint: Beg kroz zgarište“, stiže poslednji deo globalno popularne filmske trilogije, bazirane na serijalu knjiga „Lavirint“ autora Džejmsa Dašnera. Domaća publika će imati priliku da pogleda ovo dugoiščekivano ostvarenje od 25. januara u bioskopima širom Srbije.\n– Ovo je ubedljivo najveći film koji smo do sada uradili, ujedno i najkomplikovaniji. U prvom delu filma smo prikazali radnju iz jednog ugla. U drugom delu smo sagledali situaciju iz tri ugla, a sada ćemo prikazati pet različitih priča koje se sudaraju u jednom gradu – , objašnjava Ves Bol.\nFoto: Bigstockphoto- GIO_LE\n« Bruno Mars, Keša i Luis Fonsi na dodeli Gremija\nHakovani serveri rudare kriptovalute za napadače »


Srbija: Počela primena krovnog antikorupcijskog zakona - Bojović Drašković Popović & Partners\n02.09.2020. Bilteni, Opšta regulativa\nZakon o sprečavanju korupcije (u daljem tekstu „Zakon”) usvojen je 22. maja prošle godine i uređuje pravni položaj, nadležnost, organizaciju i rad Agencije za sprečavanje korupcije, i uvodi brojne novine vezane za sukob interesa, kumulaciju javnih funkcija, prijavljivanje imovine i prihoda funkcionera, ovlašćenja Agencije, izbor rukovodećih organa.\nZakonskim odredbama precizirane su i proširene nadležnosti Agencije, i imajući u vidu da je prevashodno reč o preventivnom organu, ona od danas nosi naziv Agencija za sprečavanje korupcije (u daljem tekstu „Agencija“).\nZajedno sa ranije donetim Zakonom o organizaciji i nadležnosti državnih organa u suzbijanju organizovanog kriminala, terorizma, i korupcije, Zakonom o lobiranju i Zakonom o poreklu imovine, Srbija je znatno unapredila normativni okvir za još efikasniju borbu protiv korupcije.\nZakon je stvorio uslove za efikasnu proveru imovine i prihoda javnih funkcionera, jasnije regulisanje oblasti rešavanja i sankcionisanja sukoba interesa i odgovorajuće postupanje po preporukama Agencije. Agencija će daljim radom doprineti jačanju kako institucionalnog integriteta, tako i integriteta javnih funkcionera, a sve sa ciljem sprečavanja korupcije i zaštite javnog interesa.\nNovi zakon daje prava Agenciji da u svakom trenutku može da ima uvid u račune funkcionera koji, sa stupanjem na dužnost moraju da prijave svoje prihode i imovinu, kao i imovinu svojih supružnika, dece, roditelja, braća i sestara. U slučaju da funkcioner nije prijavio stvarnu imovinu, podleže krivičnoj odgovornosti.\nAgencija će takođe imati obavezu da postupa po anonimnim prijavama, što pre nije bilo moguće. Zakon propisuje i da sredstva javne vlasti ne mogu biti korištena u političkoj kampanji, a Agencija treba to da kontroliše.\nMeđu najvažnijim novinama je i promena postupka za izbor direktora Agencije, pa će ubuduće Ministarstvo pravde raspisivati javni konkurs za izbor direktora.\nIz Ministarstva pravde dodaju da su osnovni ciljevi novog zakona zaštita javnog interesa, smanjenje rizika od nastanka korupcije, jačanje integriteta i odgovornost organa javnih vlasti i javnih funkcionera.


Bezbednost je investicija za budućnost | NELT\nBezbednost je investicija za budućnost\nAutor: Miroljub Nenadović, menadžer sektora bezbednosti Nelt Grupe\nNelt kao dugogodišnji učesnik u lancima snabdevanja tržišta Zapadnog Balkana i podsaharske Afrike, i partner vodećim brendovima na globalnom tržištu, shvata ulogu i značaj uspostavljanja i kontinuiranog unapređivanja sistema bezbednosti. U poslednje vreme se i u drugim kompanijama u Srbiji sve više prepoznaje potreba za uvođenjem i unapređenjem sistema bezbednosti. To je prilika da se menadžeri bezbednosti angažuju i dokažu u praksi, da svi zajedno radimo na bezbednosnoj kulturi u privatnom sektoru.\nKo ne shvata da je postojanje sistema bezbednosti neophodnost i investicija, a ne trošak, rizikuje puno u budućnosti. Adekvatan sistem bezbednosti obezbeđuje sigurnost ljudi, procesa, robe, informacija i biznisa u celosti. Prepoznavanjem rizika i adekvatnim preventivnim merama sprečavaju se negativni uticaji na poslovanje i nastajanje neplaniranih troškova.\nNa sreću, jasna odluka i podrška najvišeg rukovodstva u Neltu da se investira u sistem bezbednosti postoji. Strukturiranje i izgradnja su izazov, sam po sebi. Upostaviti sistem tako da doprinese biznisu kroz prepoznavanje rizika, pravovremenu reakciju i nesmetano funkcionisanje svih procesa – takođe. Ipak, postoji i nerazumevanje uloge sektora bezbednosti u široj organizaciji. Kolege se uglavnom nisu susretale sa funkcijom bezbednosti ili pojedinim njenim oblastima pa je izazov predstavljalo nerazumevanje koje je tokom vremena, edukacijom i prezentovanjem primera iz prakse, prevaziđeno.\nNelt ima ugovorne obaveze sa više multinacionalnih kompanija. Njihovi menadžeri za bezbednost periodično dolaze kod nas u obilaske i kontrolu sistema. Svedoci smo njihovih utisaka i reakcija nakon sagledavanja sistema bezbednosti koji smo uspostavili i kojim upravljamo. Pored zvaničnih izveštaja sa pozitivnim ocenama, često nam menadžeri u neformalnom kontaktu priznaju da su prijatno iznenađeni onim šta su videli u Neltu, ističući da su neka naša rešenja za njih novina.\nPoznati su mi, takođe, sistemi privatne bezbednosti i u državama regiona. Stanje je slično kao u Srbiji. Ima manjih razlika u normativno- pravnoj regulativi. Odnos rukovodstava kompanija prema sistemu privatne bezbednosti je sličan kao kod nas, što stvara mogućnosti za dalji napredak. Ako poredimo sistem privatne bezbednosti u našoj zemlji i regionu sa sistemima bezbednosti u razvijenim zemljama, imamo dosta prostora za unapređenje. Potrebno je da budemo u toku sa primerima dobre prakse, međunarodnim i drugim standardima. Imamo kvalifikovane, iskusne ljude u oblasti bezbednosti koji dosta toga mogu da primene i kod nas.\nRizici se u kompaniji Nelt redovno procenjuju i tretiraju shodno važećim standardima. Prateći svetske trendove i zahteve biznisa radimo u skladu sa ISO28000, ISO 27001 i zahtevima TAPA FSR i TAPA TSR.\nUpravljanje poslovnim operacijama u logistici podržano je moćnim IT sistemom. U Neltu se koristi ogroman skladišni prostor sa pripadajućom infrastrukturom i instalacijama, veliki broj vozila je na drumovima u međunarodnom i domaćem transportu, obimne operacije se odvijaju na intermodalnom kontejnerskom terminalu, radi sa robom velike vrednosti. Hiljade manipulacija koje obavljaju zaposleni nose rizike po bezbednost i zdravlje na radu. Ako se sve to ima u vidu, na prvom mestu su nam životi i zdravlje zaposlenih, a potom važni resursi kojima Nelt raspolaže i koji su značajni za efikasnost i operativnost poslovanja. Sve poslovne operacije kompanije podržava IT sektor. Ako bi IT sektor bio van funkcije samo jedan dan, štete i izgubljena dobit bi bila milionska. Sektor bezbednosti sprovodi preventivne mere da se to ne dogodi. Takođe, pažnja sektora bezbednosti se poklanja požarnim i rizicima od krađa u međunarodnom transportu.\nNeltu je 2017. godine dodeljen najviši nivo ovog statusa AEO F čime je potvrđena usklađenost visokih bezbednosnih zahteva u čitavom lancu snabdevanja kompanije. Dobijanje AEO F statusa rezultat je timskog rada više sektora u kompaniji – logistike, spoljne trgovine, bezbednosti, finansija, IT i HR. Zahvaljujući ovom statusu, svojim klijentima možemo da obezbedimo brzo carinjenje i, što je još važnije, izuzetno visok standard sigurnosti i bezbednosti. Sertifikacija je važna za Nelt, a istovremeno je i dokaz o visokom kvalitetu usluga koje pružamo. Takođe, sertifikat omogućava pojednostavljene i ubrzane carinske procedure što za rezultat ima kraće vreme transporta, smanjenje troškova kao i poboljšanje u ispunjavanju zahteva klijenata.\nPoslovi bezbednosti u velikoj kompaniji su specifični, zahtevaju kompetentnu osobu radi adekvatnih odgovora na brojne izazove. Menadžer bezbednosti mora da ima jasnu predstavu o mestu i ulozi sektora bezbednosti u kompaniji, odnosima sa drugim sektorima, menadžerima i svim zaposlenima. S obzirom da je, u suštini, bezbednost rad sa ljudima, pored obrazovanja važan je psihološki profil, komunikacione i druge veštine modernog menadžera, uz spremnost da se često povede ličnim primerom.\nKontinuirana edukacija, obuke, treninzi i praktične vežbe zaposlenih sa postavljenim jasnim ciljem su izuzetno bitni. Pored toga, sve ove aktivnosti su u funkciji unapređenja bezbednosne kulture, važnog segmenta organizacione kulture kompanije. Dostignuti stepen bezbednosne kulture utiče pozitivno na ostale procese u kompaniji. Vrlo je važno da se kod svih zaposlenih u kompaniji stalno unapređuje bezbednosna kultura, a sektor bezbednosti, sa aspekta struke, obukama usmerava njen razvoj.\nNaši planovi podrazumevaju stalno prilagođavanje i optimizaciju sektora bezbednosti u skladu sa rastom, razvojem i reorganizacijom kompanije. Obezbeđujemo adekvatnu IT podršku, vršimo unapređenja u oblasti sigurnosti informacija, dogradnju sistema kontinuiteta poslovanja, stalni rad na sistemima bezbednosti i zdravlja na radu, modernizaciju, edukacije, obuke, itd.


cafe.ba Nadamo se... Nadamo se da će ovo u budućnosti postati praksa na obe strane Topčiderskog brda U moru prepucavanja i raznoraznih obaveštenja kojima Crvena zvezda i Partizan napadaju jedni druge, a navijači se poistovećuju s njima, stiže nam jedna fotografija koja vraća... 13 sat\nPozlilo mu u toku vožnje, udario ženu na biciklu\nBlic Stariji muškarac je preminuo nakon što je izazvao saobraćajnu nesreću u centru Valjeva, u kojoj je povređena i jedna žena. Stariji muškarac je preminuo nakon što je izazvao saobraćajnu nesreću u centru Valjeva, u kojoj je povređena i jedna žena. 3 dan\nBlic Naoružani maskirani razbojnik opljačkao je benzinsku... Naoružani maskirani razbojnik opljačkao je benzinsku stanicu na magistralnom putu Valjevo-Beograd u naselju Popučke, saznaje "Blic". 7 dan\nBlic Među osmoricom Valjevaca koje je MUP u prethodnih sedam dana uhapsio u više odvojenih akcija, polovina su svatovi... Među osmoricom Valjevaca koje je MUP u prethodnih sedam dana uhapsio u više odvojenih akcija, polovina su svatovi koji su šenlučili vatrenim oružjem na svadbi prethodne subote, o čemu je „Blic“ prvi pisao. 7 dan\nOpljačkana pumpa kod Valjeva\nBlic Naoružani maskirani razbojnik opljačkao je benzinsku stanicu NIS-a na magistralnom putu Valjevo-Beograd u naselju Popučke, saznaje „Blic“. Naoružani maskirani razbojnik opljačkao je benzinsku stanicu NIS-a na magistralnom putu Valjevo-Beograd u naselju Popučke, saznaje „Blic“. 1 sed\nRTS Vaterpolisti Partizana savladali su Stari grad sa 14:4, dok je Crvena zvezda bila bolja od ekipe Valjeva sa 19:4 čime... Vaterpolisti Partizana savladali su Stari grad sa 14:4, dok je Crvena zvezda bila bolja od ekipe Valjeva sa 19:4 čime su se plasirali na Fajnal for Kupa Srbije. 1 sed\nBlic U zavisnosti od toga šta je tačno ukradeno „Krušika“, znaće se motiv, ali i... U zavisnosti od toga šta je tačno ukradeno „Krušika“, znaće se motiv, ali i razmere opasnosti nakon hapšenja trojice muškaraca u Valjevu zbog pokušaja preprodaje eksplozivnih materija iz vojne fabrike. 1 sed\nValjevo, SAJ uhapsio osumnjičene za preprodaju eksploziva\nRTS Specijalna antiteroristička jedinica je oko 9.30 u Valjevu uhapsila trojicu muškaraca za koje se sumnja da su pokušali da preprodaju eksplozivna sredstva... Specijalna antiteroristička jedinica je oko 9.30 u Valjevu uhapsila trojicu muškaraca za koje se sumnja da su pokušali da preprodaju eksplozivna sredstva ukradena u vojnoj fabrici "Krušik", nezvanično saznaje RTS. 1 sed\nRTS Specijalna antiteroristička jedinica je oko 9.30 u Valjevu uhapsila trojicu muškaraca za koje se sumnja da su pokušali... Specijalna antiteroristička jedinica je oko 9.30 u Valjevu uhapsila trojicu muškaraca za koje se sumnja da su pokušali da preprodaju eksplozivna sredstva ukradena u vojnoj fabrici "Krušik", nezvanično saznaje RTS. 1 sed\nDRAMATIČNA AKCIJA U VALJEVU Pripadnici SAJ opkolili dva automobila i uhapsili trojicu muškaraca, a sve se odigralo U SAMO NEKOLIKO SEKUNDI\nBlic Trojica muškaraca uhapšena su u Valjevu... Trojica muškaraca uhapšena su u Valjevu prilikom pokušaja preprodaje eksplozivnih materija, prethodno ukradenih iz vojne fabrike „Krušik“, saznaje „Blic“. 2 sed\nBlic Kasarnu “Kadinjača” kupila je valjevska firma „Publik“, čime je bez atraktivnog prostora u širem centru Valjeva ostao Bogoljub Karić, koji je na toj lokaciji planirao da gradi socijalne... Kasarnu “Kadinjača” kupila je valjevska firma „Publik“, čime je bez atraktivnog prostora u širem centru Valjeva ostao Bogoljub Karić, koji je na toj lokaciji planirao da gradi socijalne stanove. 2 sed\nSinonim za humanost\nPOLITIKA Valjevo – Jučerašnjom svečanom akademijom i izložbom posvećenom istorijatu valjevskog zdravstva, obeležen je veliki jubilej Opšte bolnice Valjevo – 150 godina postojanja. Daleke 1867. tadašnji okružni fizikus Franc Tesar i nekoliko viđenijih... Valjevo – Jučerašnjom svečanom akademijom i izložbom posvećenom istorijatu valjevskog zdravstva, obeležen je veliki jubilej Opšte bolnice Valjevo – 150 godina postojanja. Daleke 1867. tadašnji okružni fizikus Franc Tesar i nekoliko viđenijih... 2 sed\nRTS Najveći ekološki problem u Valjevu je zagađenje vazduha. Dok se ne pronađe način da se smanji broj individualnih ložišta, ima pojedninačnih inicijativa da se bar smanji... Najveći ekološki problem u Valjevu je zagađenje vazduha. Dok se ne pronađe način da se smanji broj individualnih ložišta, ima pojedninačnih inicijativa da se bar smanji koncentracija štetnih materija u vazduhu. Studenti i srednjoškolci iz neformalne grupe "Ekipa" rade na... 2 sed\nPRIPREME ZA TAKMIČENJE Učenici iz Srbije na Međunarodnoj juniorskoj olimpijadi u Holandiji\nBlic Dobrica Jovanović i Miloš Milićev iz Matematičke gimnazije, Anja Petrović i Maša Đurić iz OŠ "Nikolaj Velimirović" iz Šapca, Petar Damjanović iz OŠ "Nada... Dobrica Jovanović i Miloš Milićev iz Matematičke gimnazije, Anja Petrović i Maša Đurić iz OŠ "Nikolaj Velimirović" iz Šapca, Petar Damjanović iz OŠ "Nada Matić" iz Užica i Jovan Marković iz Valjevske gimnazije, predstavljaće Srbiju na Međunarodnoj juniorskoj naučnoj olimpijadi... 2 sed


Partizan i Vojvodina favoriti – Nadlanu.com\nPartizan i Vojvodina favoriti\nBEOGRAD, 4. aprila 2011. (Beta) - Treneri Crvene zvezde, Partizana, Vojvodine i Slobode Sevojno ocenili su u ponedeljak da njihovi timovi imaju šansu da se nadju u finalu fudbalskog Kupa Srbije, bez obzira na rezultat iz prvog meča.\n"Da se ne lažemo, Partizan ima veliku prednost, ali ja sam optimista i pored dva gola zaostatka. U fudbalu je sve moguće, tako da ćemo dati sve od sebe. Neka bude i 2:0 za nas, pa da penali odluče pobednika", rekao je novinarima trener Zvezde Robert Prosinečki.\nU polufinalnim mečevima Kupa Srbije nema produžetaka, već se u slučaju nerešenog rezultata posle dva meča izvode penali.\nCrvena zvezda u sredu od 17.00 na svom terenu dočekuje Partizan koji je u prvom meču pobedio sa 2:0, dok će u Novom Sadu u 14.00 Vojvodina igrati protiv Slobode Sevojno koju je prethodno savladala sa 2:1.\nTrener crno-belih Aleksandar Stanojević rekao je da mu je "opsesija da Partizan postigne gol u revanšu".\n"Znamo šta nas čeka na Marakani, ali imamo jasan cilj i strategiju po kojoj ćemo igrati. Ne odstupamo od našeg načina igre. Nećemo se braniti, jer nam je jedina želja da što pre damo gol", rekao je Stanojević.


EU bez rješenja za proširenje i BiH | olovka.info\nNaslovna VijestiBiH EU bez rješenja za proširenje i BiH\nEvropska unija i dalje nema rješenje na koji način odblokirati proces započinjanja pregovora za Sjevernu Makedoniju i Albaniju, što će se direktno odraziti i na BiH.\nNaime, Evropski savjet još nije pronašao rješenje za bugarsku blokadu Sjeverne Makedonije, jer Bugarska insistira da Makedonci prihvate bugarska tumačenja kulturnog i jezičkog identiteta, što Sjeverna Makedonija odbija da učini. Kako izvori “Nezavisnih novina” bliski Savjetu kažu, zemlje članice razmišljaju o tome da li odvojiti proces, pa započeti pregovore sa Albanijom dok se ne razriješi bugarska blokada Sjeverne Makedonije, ili sačekati pronalaženje rješenja.\n“U prvom slučaju EU će pokazati da proširenje nije zaustavljeno, ali će pogaziti obećanje Sjevernoj Makedoniji da će dobiti datum za pregovore ako ispuni obaveze i time poslati negativan signal regionu”, naglasili su naši izvori. U drugom slučaju, kako nam je naglašeno, odnosno u scenariju po kojem bi Albanija čekala Sjevernu Makedoniju, proces proširenja bi mogao biti zaustavljen na duži period.\n“U ovom trenutku jedino je moguće kazati da su pregovori o članstvu sa Sjevernom Makedonijom i Albanijom do sada trebali da budu otvoreni odavno. Kada će biti, u ovom trenutku je teško kazati. Albanija, kao i BiH, u EU ima jako, jako loš ugled”, ocjenjuje Ćerimagić za “Nezavisne novine”.\n“U slučaju Sjeverne Makedonije radi se o vetu Bugarske, gdje političke turbulencije na domaćoj političkoj sceni ne ostavljaju puno prostora za optimizam da će veto biti uklonjen uskoro”, zaključio je Ćerimagić za “Nezavisne novine”.\nOn je rekao da bi proširenje EU bilo pozitivno za mir i napredak, prenijela je medijska kuća “Funke medijengrupe”.\n“Proširenje može da donese neizmjernu korist, kako za region tako i za Evropu u cjelini, može da pomogne i u obezbjeđivanju stabilnog, naprednog i mirnog kontinenta”, istakao je Sasoli.\nBrojne zapadne zemlje pozvale su EU da ubrza pregovore o pristupanju Uniji sa zemljama zapadnog Balkana, jer njihovo pristupanje bloku vide kao efikasan način borbe protiv uticaja Rusije i Kine u regionu.\nbosna i hercegovinaevropska unijaproširenje euzapadni balkan\nBoks meč Floyda Mayweathera i youtubera Logana Paula završen bez pobjednika VIDEO\nDOBOJ: Inspekcija i ministarstvo nadležni za uklanjanje heksana iz Kotorskog kod Doboja


Inicijativa "Ne da(vi)mo Beograd" saopštila je da policija, "u bar tri grada" Srbije, ispituje građane koji su najavili da će doći na protest.\nProtest se organizuje zbog nelegalnih rušenja objekata u beogradskom naselju Savamala.\n"Najoštrije osuđujemo ovo zastrašivanje policijom koja, umesto da odgovora na pozive građana u pomoć ili rešava ozbiljne slučajeve kršenja prava, proverava ko i gde putuje", navodi se u saopštenju Inicijative.\nPo saznanjima Inicjative, koja je organizator protesta u četvrtak popodne u Beogradu, "u bar tri grada odakle grupe građana sutra organizovano dolaze na protest, policija ispituje organizatore i građane i najavljuje da će do protesta imati policijsku pratnju". "Da ispitivanje nije samo informativno, pokazuje i to što su pojedinci bili kontaktirani i po četiri puta", navodi se u saopštenju i dodaje da će učesnici protesta, uprkos tome, sutra u 18.00 sati ispred Skupštine Grada Beograda biti "samo odlučniji". Inicijativa je ranije saopštila da je jedan od povoda za protest to što se ni posle pet meseci ne znaju izvršioci nelegalnog rušenja, niti ima ikakve političke odgovornosti ljudi na vlasti zbog rušenja, a slučaj je i posle nekoliko protesta građana i reakcija javnosti još u istražnom postupku. Predstavnici Inicijative zahtevaju procesuiranje krivaca i ostavke gradonačelnika Beograda Siniše Malog, predsednika Skupštine grada Nikole Nikodijevića, ministra unutrašnjih poslova Srbije Nebojše Stefanovića i načelnika Komunalne policije Beograda Nikole Ristića. Podršku protestu i dolazak najavile su javne ličnosti, kao i grupe građana i organizacije iz 10 gradova Srbije. Inicijativa "Ne da(vi)mo Beograd" protestuje zbog rušenja objekata, vezivanja i maltretiranja ljudi u Savamali i neodazivanja policije na pozive građana u pomoć, u noći između 24. i 25. aprila. Iako je premijer Srbije Aleksandar Vučić kao krivce za rušenje u Savamali označio gradsku vlast, još niko nije odgovarao.\n« Nemački mediji: BiH se suočava sa raspadom Bez napretka u pregovorima Beograda i Prištine »


Pompeo: Jasno je da Rusija stoji iza hakerskih napada na SAD | Standard\nAmerički državni sekretar Majk Pompeo izjavio je da je jasno da Rusija stoji iza ovonedjeljnih hakerskih napada na SAD, koje je jedan američki zvaničnik okarakterisao kao "najgore u istoriji SAD".\nIako je u Americi široko rasprostranjeno uvjerenje da je hakerske napade na SAD izvršila Rusija, niko se iz američke vlade nije oglasio da potvrdi te nezvanične optužbe prije Pompeove jučerašnje izjave, prenosi Foks njuz.\nNi predsjednik SAD Donald Tramp nije se oglašavao tim povodom, ali je zato ruski predsjednik Vladimir Putin negirao da je Rusija umješana u hakovanje američkih institucija i kompanija.\nAmerička Agencija za sajber bezbjednost i bezbjednosnu infrastrukturu (CISA) saopštila je da su sofisticirani hakerski napadi, koje je teško otkriti i prevazići, ugrozili rad federalnih službi i “vitalnu infrastrukturu”.\nRepublikanski senator Mark Rubio, trenutno na položaju predsjedavajućeg u senatskom Odboru za bezbjednosna pitanja, izjavio je da SAD moraju da uzvrate snažnije od uvođenja sankcija.\n“Metod po kojem su izvedeni ovi hakerski napadi nosi prepoznatljive odlike ruskih sajber operacija. Ali, moramo nedvosmisleno da utvrdimo ko stoji iza svega ovoga, jer Amerika se mora osvetiti, a ne samo uvoditi sankcije”, poručio je Rubio.


Odsjek za strateško planiranje: Grad Prijedor aktivno učestvuje u mapiranju dijaspore - PrijedorDanas.com - Prijedorski gradski portal\nOdsjek za strateško planiranje: Grad Prijedor aktivno učestvuje u mapiranju dijaspore\nadmin December 7, 2019 Odsjek za strateško planiranje: Grad Prijedor aktivno učestvuje u mapiranju dijaspore2019-12-07T10:24:31+01:00 Svakodnevno\nGrad Prijedor jedna je od prvih lokalnih zajednica koja putem veb platforme pokušava da napravi bazu podataka Prijedorčana u inostranstvu.\nGrad posredstvom svog koordinatora za dijasporu učestvuje u aktivnosti Ministarstva za ljudska prava i izbjeglice u Savjetu ministara na mapiranju dijaspore iz BiH i na izradi strategije za saradnju sa dijasporom.\nŠef Odsjeka za strateško planiranje, upravljanje projektima i razvojem grada Prijedora Zinajda Hošić, koja je i koordinator za dijasporu, kaže da je u kreiranje veb platforme pod nazivom “PrijedorDEV” iz budžeta grada izdvojeno 6.000 KM.\n“Cilj platforme je da umreži grad sa ljudima iz dijaspore koji su za Prijedor vezani svojim porijeklom, imovinom, radnim iskustvom ili nekim drugim načinom, a imaju potrebu i želju da se na određen način uključe u životne tokove Prijedora i daju doprinos svojim kompetencijama i znanjem”, rekla je Hošićeva.\nOna je navela da se veb platforma nalazi na stranici grada Prijedora u meniju Građanski pano i da se trenutno radi na njenom redizajniranju i obogaćivanju dodatnim sadržajima, jer su u probnom periodu uočeni neki nedostaci.\n“Kroz ovu aplikaciju pružena je mogućnost registracije i umrežavanja Prijedorčana koji žive van svog grada. Omogućeno je kreiranje grupa koje bi okupljale ljude istih interesovanja – za biznis i ekonomiju, sport, kulturu, te druge sfere koje mogu biti od interesa za članove platforme”, navela je Hošićeva.\nOna je naglasila da je proces prikupljanja podataka o dijaspori i uspostavljanje baze podataka veoma zahtjevan posao i za institucije na nivou države koje imaju daleko veće kapacitete nego što to imaju lokalne zajednice.\nVeb-platforma za uvezivanje poslovne dijaspore sa lokalnom privredom kreirana je u okviru projekta “Partnerstvo dijaspore i grada Prijedora u funkciji razvoja lokalne ekonomije” koji su donatori finansirali sa 54.060 KM, a Grad Prijedor sa 13.515 KM.\nOvaj projekat dio je programa “Uvrštavanje koncepta migracija i razvoja u relevantne politike, planove i aktivnosti u BiH: Dijaspora za razvoj” koji je zajednička inicijativa Ministarstva za ljudska prava i izbjeglice u Savjetu ministara, Ambasade Švajcarske u BiH, UNDP-a i IOM-a.\n« Konkurs za posao: OŠ “Dositej Obradović” Prijedor prima radnika\nGimnazija “Sveti Sava” Prijedor: U toku akcija “Jedan slatkiš-jedno dijete” »\nFebruary 29, 2020, 3:16 pm


HEA: Završen osmi Evropski forum osiguranja kvaliteta u Švedskoj – STUDOMAT.ba\nZDK: Ako u ponedjeljak ne dobiju stipendije studenti podižu šatore...\nOsmi Evropski forum osiguranja kvaliteta (European Quality Assurance Forum - EQAF) održan je od 21. do 23. novembra u Geteborgu. Domaćin ovogodišnjeg foruma pod nazivom “Radimo zajedno na unapređenju kvaliteta” bio je Univerzitet u Geteborgu.\nOsmi Evropski forum osiguranja kvaliteta (European Quality Assurance Forum – EQAF) održan je od 21. do 23. novembra u Geteborgu. Domaćin ovogodišnjeg foruma pod nazivom “Radimo zajedno na unapređenju kvaliteta” bio je Univerzitet u Geteborgu.\nForum su organizovali Evropska asocijacija za osiguranje kvaliteta (ENQA), Evropska studentska unija (ESU), Evropska asocijacija univerziteta (EUA) i Evropska asocijacija institucija visokog obrazovanja (EURASHE).\nGlavni cilj Foruma bio je da omogući jačanje dijaloga o osiguranju kvaliteta, te da kreira jedinstveno evropsko razumijevanje osiguranja kvaliteta putem diskusija i umrežavanja različitih zainteresovanih strana u ovim procesima. Ovogodišnji forum posebno se bavio temom kako pojedinci i organizacije mogu bolje razumjeti ulogu koju osiguranje kvaliteta ima u svakodnevnom životu, te kako zajedno raditi da bi unaprijedili kvalitet.\nNa događaju u Geteborgu prisustvovao je i direktor Agencije za razvoj visokog obrazovanja i osiguranje kvaliteta Bosne i Hercegovina dr Husein Nanić, saopšteno je iz Agencije.


2. april – Svetski dan osoba sa autizmom obeležen je danas u Beogradu, centralnom manifestacijom koja je okupila decu i odrasle sa autizmom, članove njihovih porodica i javne ličnosti, pod motom “Roditelji osoba sa autizmom imaju jednu želju, a koja je tvoja…”\nNa Trgu je tradicionalno postavljeno “Jaje lepih želja”, metalna konstrukcija visine 2,5 metra, u koju su građani ulazili i na parčetu papira ostavljali poruke podrške osobama sa autizmom i njihovim porodicama.\nKorisnici Centra su učestvovali u interaktivnim radionicama i aktivnostima organizovanim za ovu priliku zajedno sa sugrađanima, vaspitačima i rukovodstvom Centra.\nGradski sekretar za socijalnu zaštitu Nenad Matić je istakao da su struka, preciznije Defektološki fakultet, klubovi roditelja i gradska vlada usaglasili stavove o izgradnji Centra za autizam na parceli opštine Zvezdara, u Denkovoj Bašti. On je najavio da će “Sekretarijat inicirati da buduća gradska vlada u drugoj polovini godine uradi detaljni tehnički projekat ovog centra, u saradnji sa CIP-om”. Postoje i planovi da beogradski Centar za socijalno preduzetništvo radno angažuje i ovu kategoriju sugrađana, rekao je Matić.\nBeograd je, kao i prošle godine, bio deo svetske kampanje “Light it up blue”, koja se sprovodi u čitavom svetu povodom ovog dana. U našem gradu u plavo su obojene najznačajnije institucije, kao što su Gradska skupština, Spomenik knezu Mihailu, Narodna skupština, Most na Adi, Hram Svetog Save.\nUdruženje “Autizam – pravo na život” i Gradska opština Vračar povodom svetskog dana autizma organizovali su tribinu „Autizam – tragedija dece 21. veka, autizam – dijagnoza, šta posle?”


TERZIĆ PRED IZBORE: Samo bi lud čovek sad preuzeo Zvezdu! - Informer\n11:12 C. zvezda 1\nSamo bi se ludak usudio da u ovom trenutku preuzme Crvenu zvezdu, kaže za Informer generalni direktor crveno-belih Zvezdan Terzić\nVečeras u ponoć ističe rok za podnošenje kandidature za prvog čoveka kluba sa "Marakane", a zasad se niko nije prijavio.\nGledano sa sportske strane, srpskom vicešampionu odlično ide, pošto ima devet vezanih pobeda u prvenstvu. Međutim, već 15. oktobra crveno-bele očekuje finansijska kontrola Evropske fudbalske unije.\nIzbori su zakazani za 11. oktobar, pa bi novi predsednik imao svega četiri dana da nabavi 3,8 miliona evra, koliko crveno-belima nedostaje da dobiju licencu UEFA.\nPrema Terzićevim rečima, retko ko bi se usudio da se upusti u takvu avanturu.\nKokeza: Odložiti izbore\nPotpredsednik Zvezde u ostavci Slaviša Kokeza pred današnji sastanak Upravnog odbora pozvao je odlaganje izbora.\n- Pred sastanak Upravnog odbora pozivam predsednika kluba Svetozara Mijailovića, direktora Zvezdana Terzića, Nebojšu Čovića kao člana UO i potencijalnog kandidata, kao i ostale članove UO, skupštine i navijače da se ujedine i donesu odluku o odlaganju izbora. Mislim da je u interesu Zvezde da se sazove vanredna skupština kluba, da se sve neophodne odluke na njoj ozvaniče i da se što pre zakažu novi izbori koji bi u potpunosti bili u skladu sa statutom - rekao je Kokeza.\n- Samo lud čovek može u ovom trenutku da uđe u Zvezdu. Po zakonu velikih brojeva, ekipa mora da kiksne jednom. Dakle, možda će naša bodovna prednost početi da se topi i neuspesi će se pripisati i novom predsedniku. Osim toga, sledi UEFA kontrola četiri dana nakon izbora i onaj ko bude prihvatio da vodi klub imaće mnogo teškog posla - smatra Terzić.\nPrema njegovim rečima, ljudi koji rade u Zvezdi bi na mestu predsednika najviše voleli da vide Dragana Džajića.\n- Prema mojim informacijama, zaposleni u klubu i igrači na čelu sa trenerom Božovićem žele Dragana Džajića u klubu. Oni bi voleli da se on vrati i istakne kandidaturu. Zaposleni su pokrenuli i peticiju, a prvi ju je potpisao Božović - objasnio je direktor crveno-belih.\nPored toga što bi izbori mogli da propadnu zbog nedostatka kandidata, postoje i pravne nedoumice koje dovode u pitanje njihovu legitimnost. Četvorica članova kluba tužila su Crvenu zvezdu jer smatraju da je time što je zabranjeno da na izborima glasaju oni koji su se učlanili u klub posle 4. avgusta prekršen Statut crveno-belih.\nPodloga za opstanak\nNezvanično se može čuti da iza tužbe stoji Terzić, koji želi da izbori ne uspeju kako bi ostao u klubu. Ipak, on tvrdi da to nije tačno.\n- Navedite mi jedan razlog zašto bih ja želeo da sabotiram izbore?! Ako je pretpostavka da ću sebi tako produžiti mandat u klubu za još mesec ili dva, onda se varate. Time ništa ne bih postigao. Valjda mi je u interesu da izbori budu sad u nedelju. U ovom trenutku tim ima devet vezanih pobeda i ako bih pravio sebi podlogu za opstanak u klubu, onda bih valjda tražio nekog svog kandidata sad - zaključio je Terzić.\nZBUNJENI U ZVEZDI: O kakvoj se tužbi radi?\nZvezdan Terzić predsednik izbori FK Crvena zvezda\nSta ce im izbori kada mi 15.1o.stavljamo katanac .


IZABRANI NAJUSPEŠNIJI SPORTISTI, TIMOVI I TRENER SRBIJE U 2021. GODINI – Sportski savez Beograda\nPočetnaIstaknute vestiIZABRANI NAJUSPEŠNIJI SPORTISTI, TIMOVI I TRENER SRBIJE U 2021. GODINI\nOlimpijski komitet Srbije proglasio je sinoć dobitnike prestižnih priznanja za 2021. godinu. Proglašenje najuspešnijih sportista, timova i trenera, 28. po redu, nakon godinu dana pauze, održana je tradicionalno u Domu Narodne skupštine Srbije uz direktan prenos na drugom kanalu Radio Televizije Srbije.\n“Bilo mi je izuzetno zadovoljstvo i čast da prisustvujem ovoj svečanosti. Takođe bih želeo da čestitam svim sportistima na dosadašnjem zalaganju i ostvarenim sportskim uspesima,posebno našim laureatima sa željom da i dalje nastavite.” – navodi predsednik Sportskog saveza Beograda, g. Dragan Tomašević.\nTitulu najuspešnijih sportista za 2021. godinu poneli su Jovana Preković i Filip Filipović , dok su za najuspešnije timove proglašene ženska odbojkaškai muška vaterpolo reprezentacijaSrbije. Najuspešniji mladi sportista je atletičarka Adriana Vilagoš, dok je prestižno priznanje za najuspešnijeg trenera Srbije po treći put poneo Dragan Gale Jović. Priznanje “Olimpijsko srce – general Svetomir Đukić” za doprinos olimpizmu i jačanju olimpijskog pokreta ove godine dodeljeno je prof. dr Draganu Gagi Radovanoviću.\nNacionalno prvenstvo Srbije u Ašihara sportu – plaketa Sportskom savezu...


Jeftini letovi iz Diseldorfa za Denpasar - Avio karte Diseldorf Denpasar - eSky.rs\nAvio karte iz Diseldorfa za Denpasar\nPretražite letove iz Diseldorfa za Denpasar\nProverite najbolje prilike za letove iz Diseldorfa za Denpasar\n✔ Postoje li posebne ponude za letove iz Diseldorfa za Denpasar na eSky.rs?\n✔ Mogu li se pobrinuti za osiguranje prilikom rezervacije leta iz Diseldorfa za Denpasar?\n✔ Ako rezervišem let iz Diseldorfa za Denpasar, mogu li da rezervišem ujedno i smeštaj?\n✔ Koje avio-kompanije nude letove iz Diseldorfa za Denpasar?\nBudite sigurni, da na eSky.rs ponuda letova iz Diseldorfa za Denpasar uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Diseldorf - Denpasar\nJeftini letovi do Nemačke Jeftini letovi iz Nemačke Jeftini letovi za Keln Jeftini letovi iz Kelna Jeftini letovi za Ellesmere Jeftini letovi iz Ellesmere\nJeftini letovi do Letonije Jeftini letovi iz Letonije Jeftini letovi do Leronguan Momote Jeftini letovi od Leronguan Momote


Ðurić o izborima na KiM: Molim sve kojima je Srbija na srcu da izađu izbore - Infobrif\nObjavljeno 19.05.2019. u 09:35\nBEOGRAD – Direktor Kancelarije Vlade Srbije za KiM Marko Ðurić apelovao je danas na Srbe da u što većem broju izađu na izbore za gradonačelnike u četiri srpske opštine na severu Kosova.\nOn je gostujući na TV Pink ponovio da je cilj albanskih političara u Prištini da kroz izborni proces pokušaju da „zauzmu“ opštine s većinskim srpskim stanovništvom na severu Kosova i Metohije i da se stvara atmosfera zastrašivanja Srba da ne izađu na izbore i da oni tako proguraju svoje predstavnike za gradonačelnike.\n„Ne želim da verujem da je to moguće i važno je da ne dozvolimo da Albanci isprovociraju sukobe unutar Srba. Naš odgovor na to treba da bude da mirno i na civilizovan način izađemo u što većem broju na izbore“, rekao je Ðurić i dodao da bi izbor nekoga od albanskih predstavnika za gradonačelnika opština na severu značilo reprizu scenarija u Prizrenu, Ðakovici gde skoro da nemamo ili imamo zanemarljiv broj predstavnika Srba.\n„Moja molba i apel svima kojima je stalo do severne Kosovske Mitrovice, Zubinog potoka, Zvečana, Leposavića, svi koji vole svoju zemlju, a pozivam i druge nacionalnosti Rome, Bošnjake kojima je Srbija na srcu da izađu izbore, i podrže kandidate Srpske liste“, poručio je Marko Ðurić.\nOn je dodao i „da ćemo se boriti svom snagom da strah ne pobedi“.\n„Nadam se da će srpski narod pokazati visoku samosvest i jedinstvo i da rade u koordinaciji sa Beogradom, i glasati za Srpsku istu“, rekao je Drecun .\n„Oni tako moraju da se brane od nekih optužnica“, kaže Drecun.\n„Oni idu lažima, a mi idemo istinom“, rekao je Drecun.\nkimKosovoMarko ĐurićMilovan Drecun\nPratite disanje svog psa


Dovizioso: "Optimističan sam pred Motegi" | TRKE.rs\n2014. je Andrea Dovizioso osvojio pol poziciju za Ducati na Velikoj nagradi Japana što je bila prekretnica za Ducati jer su se vratili na čelo MotoGP šampionata. U Motegiu su Ducati kao i Dovizioso zabeležili odlične rezultate, Ducati je u četiri navrata odnosio pobedu na Japanskoj stazi a Dovizioso je 2010. stajao na drugom stepeniku podijuma. Samo je dva puta ‘Desmo Dovi’ završio van prvih pet u Motegiu i nikada nije bio van prvih deset u MotoGP klasi. Ducatijev vozač i Bradley Smith su u tesnoj borbi za petu poziciju u šampionatu, tako da će dobar rezultat biti izuzetno koristan za Doviziosa.\nJaka kočenja po kojima je Motegi postao poznat išli su u prošlosti na ruku Ducatiju i Dovizioso želi da vidi kako se GP15 snalazi na tehničkoj stazi. Pronalaženje podešavanja GP15 koja će mu omogućiti stabilnost u zonama jakih kočenja biće od ključnog značaja za uspeh i to je prva oblast na kojoj Dovizioso i njegov tim planiraju da rade.\nAndrea Dovizioso: „Motegi je jedna od mojih omiljenih staza jer ima dosta kočenja, i nadam se da ću ove godine biti jednako brz sa mojim GP15, i ako nisam imao sjajan osećaj u Aragonu. Pokušaćemo da modifikujemo set-up kako bi poboljšali stabilnost na kočenju, ali u svakom slučaju ja sam optimističan pred Motegi jer sam skoro uvek postizao dobre rezultate u MotoGP-u, uključujući dve pol pozicije, 2010. i prošle godine.“


OSM Televizija - Uhapšen napadač na Milenića,Srbija će biti sigurna država\nUhapšen napadač na Milenića,Srbija će biti sigurna država\nMinistar unutrašnjih poslova Srbije Nebojša Stefanović potvrdio je da je efikasnom akcijom policije noćas u Kragujevcu uhapšen napadač na funkcionera stranke "Zajedno za Šumadiju" Sašu Milenića, koji je teško povrijeđen.\nOn je danas naglasio da je uhapšenom čiji su inicijali I.V. policija odredila mjeru zadržavanja do 48 časova, te da će osumnjičeni, uz krivičnu prijavu, biti sproveden Osnovnom javnom tužilaštvu u Kragujevcu.\n"Srbija će biti bezbedna i stabilna zemlja. Ovakvi incidenti nikada neće proći nekažnjeno i brza i efikasna reakcija policije pokazuje da svako ovako delo i svaki napad neće proći nekažnjeno", rekao je Stefanović.\nGovoreći o sve većem prilivu imigranata u Srbiju, Stefanović je naglasio da je za većinu njih Srbija samo usputna stanica i da nadležni organi čine sve da ih zbrinu dok su na srpskoj teritoriji, a da će srpski državljani koji im pomažu da nelegalno pređu granicu sa susjednim zemljama biti sankcionisani.\nJoš iz iste kategorije: « Šešelj sazvao Deveti otadžbinski kongres SRS Makedonija: 40 naoružanih ljudi sa oznakama OVK zauzelo policijsku stanicu »


Bosna i Hercegovina, 9. april/travanj 2006.\nNedjelja/nedelja, 9. april/travanj 2006.\nPritisci na Mladićevu porodicu\nSin haškog optuženika Ratka Mladića demantovao je da je privođen u policiju, ali je naveo da je pod raznim vrstama pritisaka, uključujući "insistiranja na pregovorima o predaji" njegovog oca. Analitičari u Beogradu procenjuju da je hapšenje haškog optuženika Ratka Mladića ovaj put veoma blizu.\nSrbi žele što pre rešenje za status Kosova\nKako se ulazi u dinamičniju fazu rešavanja statusa Kosova, raseljeni Srbi traže da se razjasni kakva ih budućnost čeka i dali postoje uslovi za povratak i ostanak. Vlada Kosova obećava da će se ovoga puta više angazovati, ali sa druge strane Srbi koji žele da se vrate žive u lošim uslovima i u čekanju. Nemojte napraviti grešku i napustiti Kosovo i vaše domove, jer vaš kulturni identitet biće poštovan a vaša deca imaju ovde budućnost, poručio je Srbima ovih dana premijer Kosova, Agim Čeku. Ali većina Srba želi da zna kakva je to budućnost?


Sergej Trifunović ne želi da komentariše navode o kandidaturi za predsednika PSG\nIzvor: Radio 021, 10.Jan.2019, 17:34\nGlumac Sergej Trifunović izjavio je da ne želi da komentariše izjavu člana Izvršnog odbora Pokreta slobodnih građana Aleksandra Olenika, da bi on mogao biti jedan od kandidata za novog predsednika PSG.\n"On može da izjavljuje šta god hoće, ali ja ne želim ništa da komentarišem", rekao je Trifunović.\nOlenik je prethodno izjavio da je on trenutno jedini kandidat za predsednika tog pokreta, ali da ima saznanja da i >> Pročitaj celu vest na sajtu Radio 021 << Sergej Trifunović planira da se kandiduje za tu funkciju.\nRok za podnošenje kandidatura za predsednika PSG je 18. januar, a izbori su zakazani za 26. januar.\nBlic: TRKA ZA ČELO PSG "Ja sam jedini kandidat, ali i Sergej Trifunović planira da se KANDIDUJE"\nBeta: Olenik: Kandidujem se za predsednika PSG, a to planira i Sergej Trifunović\nSEEbiz.eu: Olenik: Sergej Trifunović planira da se kandiduje za predsednika PSG\nNoviMagazin.rs: Trifunović: Ne želim da komentarišem izjave o kandidaturi za predsednika PSG\n10.Jan.2019: Radio 021


NEZVANIČNI IZVORI TVRDE DA JE RADNICIMA U JAVNOM SEKTORU NALOŽENO DA PRISUSTVUJU OTVARANJU CUMTOBELA, A NIŠKOM SNS-U DA OBEZBEDI 10.000 PRISTALICA, ŠTO GRADSKI I STRANAČKI ZVANIČNICI DEMANTUJU\nZaposlenima u gradskoj uprave i javnim preduzećima i ustanovama naloženo je ili “preporučeno” da prisustvuju svečanom otvaranju fabrike Cumtobel, na kojem će učestvovati predsednik Aleksandar Vučić, a svakom od pet Opstinskih odbora te stranke naloženo je da obezbedi po 2.000 ljudi, saopštili su nezvanični izvori Medijske kutije\nZaposleni u niškom javnom sektoru kažu da je “mnogima od njih rečeno da imaju slobodan dan” ili da se “nakon mitinga ne moraju vraćati na posao”, te da su oni “shvatili da je odlazak na svečano otvaranje radna obaveza”\nRadnici koji odlaze ispred Cumtobela evidentirani su u spiskovima koji se prave u svakoj instituciji zasebno, kazali su ti izvori\nNačelnik gradske uprave Niša Ljubiša Janić kazao je da funkcionerima i zaposlenima u gradskoj upravi nije naložio da prisustvuju svečanom otvaranju Cumtobela, “niti smatra taj događaj radnom obavezom zaposlenih”, iako je on “veoma značajan za grad”\nPoverenik Gradskog odbora SNS-a u Nišu Zvezdan Milovanović je negirao da postoji stranački nalog da svaki od pet opštinskih odbora obezbedi određenu kvotu učesnika na otvaranju I kaže da uopšte nije bilo poziva i pritisaka da članstvo prisustvuje događaju\nMilovanović je dodao da je postojalo je veliko interesovanje ljudi da prisustvuju otvaranju i poseti predsednika Srbije i da je “bilo prirodno” da za njih SNS organizuje prevoz\nRadnicima gradske uprave i javnih predizeća i ustanova naloženo je ili preporučeno da prisustvuju svečanom otvaranju fabrike Cumtobel, na kojem će učestvovati predsednik Srbije i Srpske napredne stranke Aleksandar Vučić, a svakom od pet Opstinskih odbora te stranke naloženo je da obezbedi po 2.000 ljudi koji će mu prisustvovati, saopštili su nezvanični izvori Medijske kutije.\nPredstavnici gradske uprave i SNS-a kategorički su negirali takve tvrdnje, izuzev što su u SNS-u kazali da su organizovali prevoz “za one koji to žele”, uz naglašavanje da je “interesovanje građana veliko”.\nPojedini zaposleni u niškom javnom sektoru su kazali da je “mnogim radnicima rečeno da imaju slobodan dan” ili da se “nakon mitinga ne moraju vraćati na posao”, te da su oni “shvatili da je odlazak na svečano otvaranje radna obaveza”\nPrema njihovim rečima, radnici koji odlaze na “miting ispred Cumtobela” evidentirani su u spiskovima koji su pravljeni u svakoj insituciji zasebno.\n– Nama je rečeno da ćemo po dolasku na zborno mesto ispred Cumtobela biti slikani, kako bi se znalo da li smo došli- rekli su pojedini radnici JKP Mediana.\nNaši sagovornici su kazali da im je obezbeđen organizovani prevoz, a neki da im je rečeno da idu redovnim autobuskim linijama, na kojima “neće biti kontrola, tako da karte neće morati da se kupuju”.\nIzvori Medijske kutije kazali su da zbog ovakve “radne obaveze” u javnom sektoru najveći pritisak navodno trpe zaposleni na određeno vreme ili na privremenim i povremenim poslovima, pošto su uvereni da im “stalno zaposlenje zavisi i od odlazaka na ovakve mitinge”, ali i fukcioneri i članovi SNS-a.\n– Zbog ovakve obaveze, koja nije mala, jer bi za doček ispred Cumtobela trebalo obezbediti 10.000 ljudi, neki stranački funkcioneri su se hvatali za glavu, a među članovima je vladala nervoza- rekli su oni.\nNačelnik gradske uprave Niša Ljubiša Janić kazao je da funkcionerima i zaposlenima u gradskoj upravi nije naložio da prisustvuju svečanom otvaranju Cumtobela, “niti smatra taj događaj radnom obavezom zaposlenih”, iako je on “veoma značajan za grad”.\n– Ipak, otvaranje novih fabrika među zaposlenima u gradskoj upravi je izazvalo veliko interesovanje, te će tako oni koji žele imati mogućnost da dočekaju predsednika Srbije i učestvuju u tom velikom događaju- kazao je Janić.\nOn je dodao da “ne znači da zaposleni u gradskoj upravi imaju slobodan dan, niti znači da gradska uprava neće nesmetano raditi u vreme posete predsednika Srbije”.\nPoverenik Gradskog odbora SNS-a u Nišu Zvezdan Milovanović je takođe negirao da postoji stranački nalog da svaki od pet opštinskih odbora obezbedi prisustvo po 2.000 ljudi.\nOn je kazao da na funkcionere, članove i građane “nije vršen bilo pritisak da prisustvuju ovom značajnom događaju”.\n– Niko iz SNS-a nije ni pozivao, ni naređivao da na svečano otvaranje Cumtobela mora da se dođe. Ali, postojalo je veliko interesovanje ljudi da prisustvuju ovom velikom dogadjaju, na koji dolazi njihov predsednik države- kazao je Milovanović.\nOn je dodao da je “bilo prirodno” da za te ljude SNS organizuje prevoz i na taj način dolazak zainteresovanih “drži pod kontolom”


RTCG - Radio Televizija Crne Gore - Nacionalni javni servis :: Politika :: Kad rušite institucije, rušite i državu\nĐUKANOVIĆ PORUČIO 21. 03. 2019. 15:45 >> 20:42 42\nProtesti u Srbiji, Albaniji i u Crnoj Gori imaju neku zajedničku nit, a ta nit je očigledna nervoza i želja da dođe do promjene vlasti na drugačiji način od onog koji je predviđen Ustavom i zakonom, izjavio je predsjednik Crne Gore Milo Đukanović za ''Dojče vele''.\n"Ustav i zakon su predvidjeli da se vlast bira na izborima i bude izraz slobodne volje građana", naveo je Đukanović.\nZbog toga, kaže, smatra da zahtjevi za promjenu vlasti van institucija i onog što je predviđeno pravnim sistemom, izbornim sistemom, nisu dobri predlozi, da su to neodgovorni predlozi, da su to predlozi koji zapravo ruše institucije.\n"Kada rušite institucije, rušite i samu državu, a države i institucije su na Balkanu krhka tvorevina. Na njima radimo, da kažem, tek posljednjih nekoliko decenija", rekao je Đukanović.\nPrimjećuje da se insistira na tim protestima i na takvoj promjeni vlasti čak i kada je potpuno jasno da će se time osujetiti neki od suštinskih nacionalnih interesa tih država.\nGovoreći o skorom izricanju presude grupi ruskih i srpskih državljana i šefovima crnogorskog opozicionog Demokratskog fronta, optuženih da su na dan parlamentarnih izbora 2016. planirali upad u Skupštinu, hapšenje i likvidacije tadašnjeg premijera, Đukanović kaže da je apsolutno uvjeren da je postojao vrlo jasan scenario. Taj scenario su, tvrdi, kreirale ruske obavještajne službe.\nScenario je, kaže Đukanović, podrazumijevao da se sa jedne platforme koja je bila formirana u Beogradu, i koja je podrazumijevala uključivanje jednog kruga nacionalistički orijentisanih ljudi iz Srbije, spremnih da pomognu opozicione političke partije i njihove lidere u Crnoj Gori, da izazovu nered i da se osvoji parlament, da se proglasi pobjeda i da se na taj način, nezavisno od prebrojavanja glasova na dan izbora 16. oktobra 2016, preuzme vlast.\n"I da se tako obezbijedi da Crna Gora neće ići putem integracije u NATO. Dakle, u to sam apsolutno ubijeđen", rekao je Đukanović u intervjuu za ''Dojče vele'' nakon dvodnevne posjete Berlinu.